1 PRITARTA

Vilniaus miesto savivaldybės

administracijos direktoriaus

2017 m.rugpjūčio 28 d.

įsakymu Nr.30-2109

PATVIRTINTA

Vilniaus lopšelio-darželio „Pipiras“

direktoriaus

2017 m. d.

įsakymu Nr.

**vilniaus lopšelio darželio**

**“*p i p i r a s*“**

**Ikimokyklinio ugdymo programa**

**VILNIUS, 2017**

**TURINYS**

[1.BENDROSIOS NUOSTATOS 3](#_Toc480302137)

[1.1. Duomenys apie švietimo įstaigą 3](#_Toc480302138)

[1.2. Įstaigos bendruomenė ir jos poreikiai 3](#_Toc480302139)

[1.3. Pedagogų ir kitų specialistų pasirengimas 3](#_Toc480302140)

[1.4. Įstaigos savitumas 4](#_Toc480302141)

[1.5. Požiūris į vaiką ir jo ugdymą 5](#_Toc480302142)

[2. IKIMOKYKLINIO UGDYMO(SI) PRINCIPAI 5](#_Toc480302143)

[3. UGDYMO(SI) TIKSLAS IR UŽDAVINIAI 6](#_Toc480302144)

[4. UGDYMO(SI) METODAI IR PRIEMONĖS 6](#_Toc480302145)

[4.1. Ugdymo(si) turinys 6](#_Toc480302146)

[4.2. Metodai ir priemonės](#_Toc480302150) 31

[5. UGDYMO(SI) PASIEKIMAI IR JŲ VERTINIMAS](#_Toc480302151) 32

[5.1. Vaiko pasiekimų vertinimo samprata ir prasmė](#_Toc480302152) 32

[5.2.Vertinimo ciklas](#_Toc480302153) 32

[5.3. Vaiko ugdymosi pasiekimų vertinimo metodai ir būdai 33](#_Toc480302154)3

5.4. Vertinimo dokumentavimas……………………………………………………………….34

5.5 Informavimas apie ugdymo(si) pasiekimus………………………………………………...34

[5.6. Vaiko pasiekimų ir ugdymo perspektyvų refleksija………………………………………………………………………………………34](#_Toc480302155)4

[6. NAUDOTA LITERATŪRA IR ŠALTINIAI 35](#_Toc480302156)5

|  |  |
| --- | --- |
|  |  |

# 1.BENDROSIOS NUOSTATOS

# 1.1. Duomenys apie švietimo įstaigą

Institucijos pavadinimas – Vilniaus lopšelis-darželis “Pipiras”.

Teisinė forma – savivaldybės biudžetinė įstaiga

Tipas – lopšelis darželis

Adresas – Krokuvos g. 6a, LT – 09601 Vilnius

Elektoriniais paštas – [rastine@pipiras.vilnius.lm.lt](mailto:rastine@pipiras.vilnius.lm.lt); [darzelis.pipiras@gmail.com](mailto:darzelis.pipiras@gmail.com)

Telefonai - (8-5) 275 32 56; (8-5) 275 13 10

Įstaigoje veikia 12 vaikų grupių; iš jų 2 grupės – 1,5-3 metų amžiaus, 8 grupės –   
3-6 metų amžiaus, 2 grupės - 6-7 metų amžiaus.

# 1.2. Įstaigos bendruomenė ir jos poreikiai

Ši programa taikoma 1,5–6 metų vaikų ugdymui. Ji skirta:

* pedagogams, dirbantiems su ankstyvojo ir ikimokyklinio amžiaus vaikais;
* priešmokyklinio ugdymo pedagogams, dirbantiems mišraus amžiaus vaikų grupėje;
* tėvams, turintiems ikimokyklinio amžiaus vaiką.

Lopšelio – darželio veiklos paskirtis – teikti kokybišką vaikų poreikius ir tėvų lūkesčius atitinkantį ikimokyklinį ugdymą, atsižvelgiant į visuomenės kaitos tendencijas.

Lopšelis – darželis yra judriame Vilniaus miesto centre, daugelis tėvų vaikus atveža iš aplinkinių rajonų, todėl mažai laiko skiria laisvalaikio leidimui gamtoje, pasivaikščiojimui ir bendravimui su vaikais. Darželį supa didelis obelų sodas, medžiai ir žaluma vaikai turi erdvę laisvalaikiu žaisti, padūkti, pabūti ramiai ir atsipalaiduoti. Vaikams sudarytos salygos savo sumanymams įgyvendinti, pažinti, stebėti ir tyrinėti besikeičiančią gamtą, kurti, lavinti vaizduotę ir ugdyti meilę gamtai.

Tėvai (globėjai) pripažįstami tiesioginiais ugdymo proceso dalyviais, drauge su pedagogais sprendžia vaiko ugdymo turinio, rezultatų vertinimo klausimus. Ugdytinių tėvams (globėjams) organizuojama švietimo pagalba, kuri vykdoma taikant įvairias bendradarbiavimo su šeima formas įstaigoje.

Tėvų lūkesčiai **:** psichologinis - socialinis vaikų komfortas;vaiko fizinis ir emocinis saugumas;vaikų gebėjimas bendrauti ir sugyventi su bendraamžiais bei suaugusiais; kad vaikai aktyviai ugdytųsi, pasirengtų mokyklai, plėstų ir turtintų lietuvių kalbos žodyną pažįstant aplinką ir tautosaką; kad būtų sudarytos sąlygos ugdytis atskiriems vaikų gebėjimams.

Atsižvelgiant į bendruomenoės lūkesčius sukurtas įstaigos internetinis tinklapis (www.pipiras.vilnius.lm.lt) padeda informuoti ir šviesti ugdytinių tėvus, bendruomenę, visuomenę.

Siekiame tenkinti pagrindinius vaiko poreikius: saugumo, aktyvumo, žaidimo, bendravimo ir bendradarbiavimo, pažinimo, saviraiškos.

Vaikai gali tinkamai ugdytis, kai užtikrinamas jų emocinis ir fizinis saugumas, patenkinamas smalsumas, o aplinkiniai juos pripažįsta, myli, kai vaikai turi nustatytas ribas, gali veikti pažįstamoje, raidą skatinančioje aplinkoje ir jaučiasi esą bendruomenės nariai.

Svarbu žinoti ir suprasti kiekvieno amžiaus tarpsnio individualias ypatybes. Vaikų poreikių tenkinimas yra esminė sąlyga, kad būtų garantuota derama vaikų priežiūra ir ugdyma(sis).

# 1.3. Pedagogų ir kitų specialistų pasirengimas

Įstaigoje dirba kompetetingi pedagogai, jų gebėjimai ir žinios laiduoja kokybišką vaiko ugdymą. Visos pedagogės yra įgijusios ikimokyklinės pedagogikos ir/ar psichologijos specialybę, dauguma turi aukštąjį išsilavinimą. Įstaigoje dirba pedagogės turinčios auklėtojos metodininkės, vyresniosios auklėtojos ir auklėtojos kvalifikacijos kategorijas. Pedagogės nuolat tobulinasi seminaruose, konferencijose ir kituose kvalifikacijos kėlimo renginiuose, naujas idėjas taiko savo darbe.

Priešmokyklinėse grupėse dirba pedagogai, išklausę kvalifikacijos tobulinimo programą, skirtą priešmokyklinėje grupėje dirbantiems pedagogams.

Logopedė teikia pagalbą vaikams, turintiems kalbos ir komunikacijos sutrikimų.

Dirba muzikos pedagogės, kurių pagrindinė darbo kryptis -plėtoti individualias muzikines galias, ugdyti muzikinę ir bendrą dvasinę kultūrą.

Pedagogai ir specialistai glaudžiai bendradarbiauja tarpusavyje, inicijuoja, organizuoja ir dalyvauja įviriuose projektuose, miesto ir respublikos mastu organizuojamuose renginiuose, rajono ikimokyklinio ugdymo metodinio ratelio veikloje (akcijose, parodose, konkursuose, šventėse, projektuose).

Įstaigos pedagogų bendruomenė vadovaujasi mokymosi visą gyvenimą idėja, nuolat siekia profesinio tobulėjimo. Pedagogės ugdymo procese vadovaujasi šiomis vertybėmis: meile vaikui; meile gimtajam kraštui, gamtai; pagarba tautinėms tradicijoms, papročiams.

# 1.4. Įstaigos savitumas

**Ugdančios aplinkos kūrimas.** Grupėse ir lauko aikštelėsemaloni, ugdanti, kintanti, veikti skatinanti aplinka. Aplinką drauge kuria pedagogai, vaikai ir tėvai. Nuolat organizuojamos išvykos, kelionės už įstaigos ribų.

**Lopšelyje – darželyje vaikai ugdomi gimtąja – lietuvių kalba.**

Atsižvelgiant į įstaigą lankančių vaikų ir bendruomenės interesus ir poreikius, įstaigoje didelis dėmesys skiriamas meniniam ir gamtamoksliniam ugdymui.

**Meniniam ugdymui** lopšelyje – darželyje skiriamas ypatingas dėmesys. Meninis ugdymas plėtojamas dailės, muzikos, šokių ir vaidybos srityse.

Pedagogų padedami vaikai ir jų tėvai realizuoja meninius, kūrybinius gebėjimus (tapo, piešia, gamina žaislus, vaško žvakes, aplikacijas, karpinius , vaidina, seka pačių sukurtas pasakas ir pan.). Taikomi R. Emilia metodikos elementai: grupėse įrengta kūrybinių tyrinėjimų erdvė su šviesos stalu, meninei, eksperimentinei, tiriamajai veiklai. Įsigyta garso apratūrą, projektorius patčių demonstravimui.

Muzikiniams gebėjimams ugdyti vaikai klauso liaudies, garsių kompozitorių kūrinius, šoka, bando groti įvairiais liaudies instrumetais, improvizuoja.

Kūrybinio proceso metu, tapant, žaidžiant muzikinius žaidimus ne tik ugdosi vaikų klausa, intonavimas, ritmo pajautimas, bet ir mokomasi spręsti kylančias psichologines problemas, koreguoti netinkamą elgesį. Vaikai įgauna drąsos laisvai improvizuoti, tampa laisvesni.

Daug dėmesio skiriama vaikų ugdymo aplinkai atnaujinti, atsižvelgiant į jos saugumą, funkcionalumą, patogumą ir prieinamumą pagal vaikų amžių. Lopšelis – darželis turi puikią teritoriją, aikšteles su pavėsinėmis, kur vaikai gali laisvai kurti su smėliu ir vandeniu, tyrinėti, eksperimentuoti, aktyviai judėti, žaisti kūrybinius - vaidmeninius žaidimus.

Įstaigos teritoriją apgaubia puikus sodas. Jame auga obelys, įvairūs medžiai (klevai, kaštonai, beržai, liepos, topoliai, eglės, obelys ir kt.). Teritorija yra pakankamai didelė, todėl palanki vaikams **gamtinės aplinkos pažinimui** – yra įkurtos edukacinės erdvės (daržas; laukinė, žydinti pieva; mini grūdinių kultūrų laukas; sveikatingumo takas iš gamtinės medžiagos). Vaikams sudarytos sąlygos pasivaikščioti, stebėti gamtą įvairiais metų laikais, tyrinėti, eksperimentuoti ir žaisti. Aktyviam judėjimui įrengta, labai vaikų pamėgta, futbolo aikėtelė, buomai laipiojimui ir lygsvarai išlaikyti.

Bendrosios patalpos, koridoriai, foje, laiptinė ir kt. naudojamos bendruomenės narių kūrybinių darbų parodoms rengti.

Istaigoje dirba kompetentinga **logopedė**– tam tikrais specialiais mokymo metodais vaikams padedanti, pašalinti ar sušvelninti turimus kalbos sutrikimus.

Įstaigoje skleidžiama teorinė ir praktinė patirtis įgyta dalyvaujant Tarptautinėje programoje„Zipio draugai“.Jostikslas – padėti 5–7 metų vaikams įgyti socialinių bei emocinių sunkumų įveikimo gebėjimų, siekiant geresnės vaikų emocinės savijautos.

Sostinės lopšelis darželis „Pipiras“ įsikūręs vaikams dėkingoje, kultūros objektais ir vaizdiniais turtingoje aplinkoje – Šnipiškių rajono centre. Tai puiki galimybė apsilankyti prie Neries pakrantės – Mindaugo, Baltojo, Žaliojo tiltų, Katedroje, Gedimino pilyje, Rapolo bažnyčioje, Savivaldybėje, Europos aikštėje, įvairiuose muziejuose, Planetariume, Kalvarijų bibliotekoje, Lietuvos vaikų ir jaunimo centre ir kt.

Lopšelis – darželis aktyviai bendradarbiauja su Šnipiškių seniūnija, aplinkinėmis ikimokyklinėmis įstaigomis: „Drugelis“, „Žvangutis“, „Vaidilutė“, taip pat B. Dvariono, Jonušo muzikos mokyklomis, M. K. Čiurlionio meno mokykla, Lietuvos vaikų ir jaunimo centru, Vilniaus Mokytojų namais, Šv. Kristoforo mokykla, VšĮ „Sostinės sporto mokykla“.

Lopšelyje - darželyje puoselėjamos tradicijos švęsti kalendorines šventes kartu su visa bendruomene, paminėti darželio jubiliejus ir kitas valstybines šventes.

Įstaigoje sudaromos palankios ugdymo(si) sąlygos vaikams iš multikultūrinių šeimų.

Papildomai vaikai gali lankyti krepšinio ar karate užsiėmimus.

# 1.5. Požiūris į vaiką ir jo ugdymą

Vaikas yra pedagoginio proceso centre. Kiekvienas vaikas nori būti laukiamas, o atėjęs – jausti šilumą ir globą. Vaikai turi teisę turėti savų poreikių, savaip suvokti tikrovę, savaip mokytis ir elgtis, turėti savų poreikių. Pastebima, kad pastaraisiais dešimtmečiais gimusių vaikų elgesys yra pasikeitęs, jie turi turi ypatingų gebėjimų, lyginant juos su ankstesnių kartų vaikais (M. Snyder, R. Snyder )

Ugdymas įstaigoje organizuojamas vadovaujantis humanistinės pedagogikos holistiniu (visuminiu) požiūriu į ugdomą asmenybę. Humanistinė pedagogika vaiką priima tokį, koks jis yra.

Visuminė ugdymo samprata remiasi nuostata, jog pasaulis yra integruota visuma, kurioje viskas susiję. Visuminėje ugdymo sampratoje pagrindinis vaidmuo tenka tiek asmenybės (intelektiniai, emociniai, fiziniai, dvasiniai ir kt.), tiek atskirų dalykų, metodų, ugdymo tikslų ir už­ davinių ryšiams. Jau nuo antikos laikų, remiantis gerumo principu, akcentuojama harmoningos asmenybės, gra­žios kūnu ir siela, ugdymo svarba.

Pedagogams svarbus nuoseklus, tęstinis vaiko ugdymasis padedantis jam sėkmingai įgyti gebėjimus, žinias, sukuriantis pagrindą sėkmingai toliau mokytis visą gyvenimą. Vietoj žinių perteikimo pereinama prie vaiko patirtinio ugdymosi.

# 2. IKIMOKYKLINIO UGDYMO(SI) PRINCIPAI

***Humaniškumo*** – vaikas gerbiamas kaip asmenybė, pripažįstama vaiko vidinio pasaulio nepriklausomybė ir savarankiškumas, nesužeidžiant vaiko dvasios, atidžiai gilinantis į kiekvieno vaiko natūralius raidos dėsnius, jo ypatumus, siekimus, poreikius.

***Holistinis (visuminis)*** – esmė yra sėkmingai besiugdantis vaikas. Siekti, kad vaikas būtų fiziškai aktyvus, ugdytųsi iniciatyvus ir atkaklus, tyrinėjantis aplinką, sėkmingai sprendžiantis problemas,kūrybiškas ir gebantis mokėti mokytis;

***Vertybinių nuostatų ugdymo*** – formuojami vaiko bendrųjų vertybinių ir pozityvių asmeninių nuostatų pradmenys. Ugdymo(si) turinys sudarytas ir įgyvendinamas integruojant į įvairias veiklas sveikatos saugojimo aktualijas ir meninės raiškos iniciatyvas, plėtojant ugdymo(si) įtaką vaiko jausmams, dvasinėms, vertybinėms nuostatoms, protiniams, socialiniams ir kultūriniams gebėjimams.

***Tautiškumo*** - siekiama padėti vaikui spuoselėti savo krašto kultūros, šeimos ir darželio tradicijas, būti savo tautos kultūros puoselėtoju; mokomasi būti atviram kitų tautų kultūroms.

***Demokratiškumo*** – atviri santykiai, pagarba ir dialogas tarp visų bendruomenės narių. Galimybė rinktis, asmeninis aktyvumas, pakantumas skirtingumams, bendrumo jausmas, mokomasi gerbti kitų nuomonę ir būti atsakingam už savo veiksmus.

***Tęstinumo*** – suderinus šeimos lūkesčius ir priešmokyklinio ugdymo(si) turinį, laiduoti kokybiškai tinkamą perėjimą nuo ugdymo(si) šeimoje prie ugdymo(si) ikimokyklinėje įstaigoje, o vėliau prie ugdymo(si) priešmokyklinėje grupėje, k~~s~~ad galėtų sėkmingai mokytis mokykloje.

# 3. UGDYMO(SI) TIKSLAS IR UŽDAVINIAI

**Ikimokyklinio ugdymo(si) tikslas** – padėti šeimai puoselėti visas vaiko galias lemiančias asmenybės brandą ir socializacijos sėkmę. Suprasti vaikus, atpažinti jų poreikius, kurti kiekvienovaiko induvidualumą atitinkančias ugdymo ir ugdymosi situacijas bei aplinkas.

**Siekti, kad:**

* norėtų būti sveikas, stiprus ir gyventų sveikai;
* savo emocijas, patirtį, įspūdžius išreikštų kitiems atpažįstamais vaizdais.
* pats vaikas pasakytų, ko nori išmokti, ką darys, kad išmoktų; kurs, keis, pertvarkys ugdymosi aplinką, žais su šiuolaikinio vaiko poreikius atitinkančiais žaislais;
* norėtų būti fiziškai aktyvus, pasitikintis savimi; būtų iniciatyvus ir atkaklus, tyrinėjantis aplinką, sėkmingai sprendžiantis problemas, kūrybiškas ir gebantis mokėti mokytis.

# 4. UGDYMO(SI) METODAI IR PRIEMONĖS

# 4.1. Ugdymo(si) turinys

Svarbiausias ugdymo **metodas** – žaidimas, kuriame vaikas ugdosi netiesiogiai. Vietoj žinių perteikimo pereinama prie vaiko patirtinio ugdymosi. Vaikai geriausiai ugdosi. būdami aktyvūs – tyrinėdami visais pojūčiais, darydami, bandydami, eksperimentuodami, stebėdami savo veiksmų pasekmes, diskutuodami, spręsdami problemas, dalydamiesi savo patirtimi.

Vaikų veikloje integruojami aktyvaus ugdymo **būdai**:

* grupinė veikla, bendradarbiavimas;
* individuali vaiko veikla;
* komunikavimas, minčių lietus;
* vaikų veiklos projektai,
* tyrinėjimas, eksperimentavimas;
* meninė raiška.

Ugdymo būdai taikomi lanksčiai, atsižvelgiant į individualaus vaiko ir vaikų grupės poreikius, ugdymo situacijas, t.y. planuojami ir koreguojami čia ir dabar.

Ugdymo(si) turinys sudarytas atsižvelgiant į naujas vaikų ugdymo tendencijas, jos grindžiamos šiuolaikine ikimokyklinio ugdymo turinio samprata. Išskirtos ugdymosi pasiekimų sričių grupės atitinka socialinę, pažinimo, komunikavimo, sveikatos saugojimo ir stiprinimo, meninę, mokėjimo mokytis kompetencijas. Ugdydami vaiką, siekiame, kad jis augtų orus, smalsus, bendraujantis, sveikas, kuriantis, sėkmingai besiugdantis.

**Vadovaujantis šiais ugdymo siekiais, ugdymosi pasiekimų sritys sąlygiškai jungiamos į 6 grupes**:

* Sveikas (sveikatos saugojimo kompetencija) - kasdieninio gyvenimo įgūdžiai, fizinis aktyvumas.
* Socialinis ir emocinis ugdymasis (socialinė kompetencija) - savivoka ir savigarba, emocijų suvokimas ir raiška, savireguliacija ir savikontrolė, santykiai su suaugusiaisiais, santykiai su bendraamžiais.
* Kalbos ir komunikavimo ugdymasis (komunikavimo kompetencija) - sakytinė kalba, rašytinė kalba.
* Pažinimo ugdymasis (pažinimo kompetencija) - aplinkos pažinimas, skaičiavimas ir matavimas.
* Meninis ugdymasis (meninė kompetencija) - meninė raiška, estetinis suvokimas.
* **Sėkmingai besiugdantis** - jungia nuostatas ir gebėjimus, susijusius su visomis kitomis pasiekimų sritimis.

**SVEIKATOS SAUGOJIMO UGDYMASIS**

Sveikatai saugoti ir stiprinti būtini kasdienio gyvenimo įgūdžiai ir fizinis vaiko aktyvumas. Vaiko savarankiškumo ugdymas yra labai svarbus norint, kad vaikas ugdytųsi mitybos įpročius, kasdienės švaros ir aplinkos tvarkos palaikymo, savęs pažinimo, saugaus elgesio ir taisyklingos laikysenos įgūdžius. Svarbus vaiko fizinis aktyvumas, norint palaikyti gerą jo sveikatą. Svarbu nuo pat mažens puoselėti norą būti aktyviu, sveikai gyventi. Vaikas skatinamas įvaldyti visus judėjimo būdus, puoselėjamos individualios fizinės savybės: judrumas, vikrumas, ištvermė, judesių koordinacija ir kt.

|  |  |  |  |  |
| --- | --- | --- | --- | --- |
| **Kasdienio gyvenimo įgūdžiai** | | | | |
| Siekti, kad vaikas valgytų pats pasirinkdamas tai, ką jis norėtų valgyti iš jam siūlomų patiekalų, produktų ir mokėtų gražiai elgtis prie stalo. Aplinkos tvarkos įpročius vaikas ugdosi mokydamasis savarankiškai apsirengti ir nusirengti, susitvarkyti žaislus. Mokantis saugiai pereiti gatvę, saugiai elgtis su vaistas, padedantis atpažinti artimiausioje aplinkoje pasitaikančias pavojingas ir grėsmingas saugumui situacijas - tai saugiai besielgiantis vaikas. | | | | |
| **Vaiko pasiekimai** | | | | |
| ***2-3 metų*** | ***3-4 metų*** | ***4-5 metų*** | ***5-6 metų*** | ***Brandesniems*** |
| Padedant suaugusiajam tvarkosi, rengiasi, eina į tualetą, valgo. | Savarankiškai valgo, geria;  Padedant suaugusiajam susitvarko žaidimo vietą, apsirengia, nusirengia. | Savarankiškai naudojasi tualetu, stalo įrankiais, tvarko žaislus, plaunasi rankas. | Tvarkingai valgo;  Susitvarko žaidimų vietą;  Laikosi taisyklių;  Stengiasi taisyklingai vaikščioti, stovėti, sėdėti. | Tvarkingai valgo, jaučia kada alkanas, kada pasisotino, geria pakankamai vandens;  Dažniausiai savarankiškai ar priminus plaunasi rankas, prausiasi, šukuojasi;  Savarankiškai laikosi sutartų saugaus elgesio taisyklių. |
| ***Vaiko veiksenų pavyzdžiai*** | | | | |
| ***Ankstyvasis amžius:*** bando savarankiškai rengtis, praustis, šluostytis rankas; žaidžia su veidrodžiu, mėgdžioja suaugusiojo rodomus judesius,  nešioja, sodina, guldo, vežioja didelius minkštus žaislus;  pavalgius, nusineša savo puodelį. | | ***Ikimokyklinis amžius:***  rengia, šukuoja, prausia lėles;  žaidžia didaktinėmis priemonėmis (segiojimas, rišimas, varstymas); skiria kūno dalis; savarankiškai taisyklingai apsirengia; pažaidęs susitvarko; stebi save veidrodyje,  dalyvauja probleminiuose pokalbiuose;  saugiai juda grupės erdvėje ir lauke;  padeda vieni kitiems. | | |

|  |  |  |  |  |
| --- | --- | --- | --- | --- |
| **Fizinis aktyvumas** | | | | |
| Fizinis aktyvumas, judėjimas yra viena iš svarbiausių prigimtinių vaiko poreikių, todėl būtina skatinti tiek spontanišką, tiek pedagogo tikslingai inicijuojamą vaiko fizinį aktyvumą. Fizinis aktyvumas padeda stiprinti vaikų sveikatą, ugdyti dvasines ir fizines jėgas. Ši veikla turėtų būti kruopščiai apgalvota, pagrįsta vaiko psichikos ir motorikos vystymosi dėsningumais, jo amžiaus ir individualiomis savybėmis. Svarbu tinkamai organizuoti veiklą, tada ji lavina vaiką, turtėja jo žinios, mokėjimai, lavėja motorija. Vaiko fizinio aktyvumo srityje ugdantis tobulėja stambiosios ir smulkiosios motorikos įgūdžiai bei fizinė~~s~~ sveikata. | | | | |
| **Vaiko pasiekimai** | | | | |
| ***2-3 metų*** | ***3-4 metų*** | ***4-5 metų*** | ***5-6 metų*** | ***Brandesniems*** |
| Pats eina, bėga; Meta, gaudo, spiria kamuolį; Išlaiko pusiausvyrą; Šokinėja abiem kojom;  Važiuoja triratuku. | Pastovi ant vienos kojos;  Tikslingai spiria kamuolį;  Šuoliuoja pirmyn abiem kojom;  Derina rankų ir kojš judesius;  Gaudo išmestą į viršų kamuolį;  Bėga keisdamas kryptį;  Važiuoja paspirtuku. | Bėga peršokant kliūtį;  Derina akies ir rankos judesius: varsto raištelius, sagsto sagas;  Bėga ant pirštų galų;  Eina poroje;  Važiuoja paspirtuku, dviračiu;  Rungtyniauja estafetėse. | Žaidžia komandinius žaidimus;  Valdo pieštuką, žirkles;  Bėga ilgesnius atstumus;  Važiuoja dviračiu;  Eina atbulomis;  Geriau ir tiksliau valdo kamuolį. | Eina keisdamas greitį, staigiai sustoja, greitai pajuda iš vietos;  Išlaiko saugų atstumą eidamas, bėgdamas šalia draugo, būryje;  Meta ir kartais pataiko kamuolį į krepšį, vartus, taikinį. |
| ***Vaiko veiksenų pavyzdžiai*** | | | | |
| ***Ankstyvasis amžius***: Noriai ropoja, šliaužioja turėdamas tikslą; juda ritmingai girdėdamas muziką; stengiasi perlipti, perlįsti per įvairias kliūtis; noriai žaidžia judrius žaidimus kartu su suaugusiaisiais. Meta, gaudo, spiria kamuolį norima kryptim, vejasi jį; juda paskui suaugusįjį rastomis pėdomis smėlyje, sniege.  Laikydamasis suaugusiojo rankos ar turėklų užlipa ir nulipa laiptais.  Bėgioja salėje nurodyta kryptim, reaguoja į signalą (sustoja, vėl pradeda judėti), juda greičiau-lėčiau.  Perlipa, peršoka pralenda kliūtį.  Supasi supynėse, nusileidžia čiuožyne. | | ***Ikimokyklinis amžius***:  Noriai mankštinasi ryto mankštose, mankštų pertraukėlėse atlieka rodomus pratimus; lipa kopetėlėmis, laiptais, gimnastikos sienele; žaidžia gaudynes, slėpynes.  varžosi estafetėse;  važiuoja paspirtuku, dviratuku, rogėmis nuo kalnelio;  atlieka įvairius judesius įveikiant kliūtis – lipa, lenda;  žaidžia krepšinį, futbolą, su kamuoliu atlieka įvairius pratimus;  dalyvauja sporto varžybose, pramogose, sveikatingumo dienose. | | |

# SOCIALINIS IR EMOCINIS UGDYMASIS

# Socialinis ir emocinis ugdymas skatina vaikus suvokti savo emocijas, jas reikšti, valdyti, padeda vaikams kurti ir palaikyti pozityvius santykius su suaugusiaisiais ir bendraamžiais. Vaiko gera emocinė savijauta kolektyve lemia jo savivoką ir savigarbą. Ikimokykliniame amžiuje vaikas siekia būti pripažintas ir gerbiamas toks, koks jis yra. Todėl būtina didelį demesį skirti doriniam ugdymui - kur gėris ir blogis nėra savaiminiai procesai, bet priklauso nuo vaiko ugdymosi, suvokimo, savireguliacijos procesų.

|  |  |  |  |  |
| --- | --- | --- | --- | --- |
| **Emocijų suvokimas ir raiška** | | | | |
| Vaiką nuo kūdikystės lydi įvairios emocijos – džiaugsmas, pyktis, pavydas, gėda, kaltė, meilė. Emocinėms būsenoms būdingas sužadinimas, kurį vaikas jaučia fiziškai – kaip energijos antplūdį arba energiją slopinantį sunkumą. Šioms būsenoms būdinga išorinė raiška, t.y. išoriniai emocijų ženklai (šypsena, suraukti antakiai ir kt.), ir veiksmai, poelgiai, pasakyti žodžiai, santūrūs ar agresyvūs veiksmai. Emocinėms būsenoms būdinga sąmoningai išgyventi emocijas – bandyti susivokti, ką ir dėl ko jauti, kokios emocijos ar jausmai užvaldė, gebėti tai išreikšti žodžiais. | | | | |
| **Vaiko pasiekimai** | | | | |
| ***2-3 metų*** | ***3-4 metų*** | ***4-5 metų*** | ***5-6 metų*** | ***Brandesniems*** |
| Panaudoja kūno judesius ir garsus emocijoms išreikšti. | Įvardina pagrindines emocijas;  Atapžįsta kitų emocijas pagal elgesį;  Pradeda valdyti savo emocijas. | Pavadina savo jausmus ir įvardija situacijas, kuriose jie kyla;  Skiria kitų emocijas pagal veido išraišką į jas reaguoja;  Išreiškia jausmus mimika ir žodžiais, o ne veiksmais. | Pakomentuoja jausmus sukėlusias situacijas bei priežastis;  Suvokia, kad gali padėti pasijusti geriau. | Atpažįsta ir įvardija savo ir kitų emocijas, bando į jas atsiliepti;  Numato, kaip jaustųsi pats ar kitas įvairiose situacijose. |
| ***Vaiko veiksenų pavyzdžiai*** | | | | |
| ***Ankstyvasis amžius*** veido išraiška parodo savo emocijas;  Apžiūrinėja emocijas paveikslėliuose ir bando įvardinti;  Žaidžia žaidimus, imituojančius įvairias emocijas.  Rodo užuojautą draugui, kartu džiaugiasi.  Parodo mimika savo emocinę būseną: linksmas, piktas, liūdnas ir t.t. | | ***Ikimokyklinis amžius***  Kūno išraiška pavaizduoja jausmus;  Dėlioja simbolines nuotaikų korteles;  Iš vaikų balsų sprendžia, kokios nuotaikos jie yra;  Žaidžia mimikos žaidimus prieš veidrodį;  Sudeda iš paveikslėlių gerus ir blogus poelgius.  Aptaria nuotaikas atėjus į darželį; analizuoja kas sukėlė vieną ar kitą emociją, ką galima būtų daryti, kad pasijaustų geriau, pasako ką ir dėl ko jaučia, tai išreikia žodžiais.  Žaisdamas, kūno raiška, mimika imituoja įvarias emocines būsenas.  Pastebi draugo emocinę būseną: kartu džiaugiasi, paguodžia, paglosto.  Dalyvauja akcijose: „Savaitė be patyčių”, „Padėk mažesniam”, „Globojame paukštelius” ir pan.  Žaidžia mimikos- nuotaikos žaidimus stebėdamas save veidrodyje, atkartodamas draugo mimiką.  Žaidžia su nuotaikų kortelėmis.  Dalyvauja diskusijose: „Kas gerai ir kas blogai”, klausytų pasakėlių, stebėtų spekatklių, animacinių filmukų aptarimuose. | | |

|  |  |  |  |  |
| --- | --- | --- | --- | --- |
| **Savireguliacija ir savikontrolė** | | | | |
| Ikimokyklinio amžiaus vaikai iš pradžių natūraliai priklauso nuo suaugusiojo, t.y. išorinės kontrolės, tačiau ugdydamiesi jie vis labiau suvokia, kad patys gali kontroliuoti daugelį savo gyvenimo situacijų. Emocijų, dėmesio, veksmų valingas reguliavimas, leidžia vaikams įsitraukti į sėkmingas sąveikas su bendraamžiais ir suaugusiaisiais. | | | | |
| **Vaiko pasiekimai** | | | | |
| ***2-3 metų*** | ***3-4 metų*** | ***4-5 metų*** | ***5-6 metų*** | ***Brandesniems*** |
| Tapatina savo emocijas su suaugusiojo;  Pradeda valdyti emocijas ir veiksmu. | Siekdamas suaugusiojo ir kitų vaikų pavyzdžiu laikosi tvarkos ir žaidimų taisyklių. | Primenant laikosi tvarkos ir žaidimo taisyklių ir susitarimų;  Pasiūlo kelis konflikto sprendimo būdus;  Taikosi prie dienos ritmo pasikeitimų. | Laikosi tvarkos ir žaidimo taisyklių;  Konfliktus stengiasi spręsti taikiai;  Susilaiko nuo netinkamo elgiasio jį provokuojančiose situacijose;  Sužadinus susidomėjimų sutelkia dėmesį klausymui, stebėjimui, veiklai. | Sutelkia dėmesį ilgesniam laikui veikloje, stebėjime;  Suvokia taisyklių ir susitarimų prasmę;  Stresinėje situacijoje ieško kitų pagalbos;  Pradeda suvokti savitvarkos ir savitvardos pradmenis. |
| ***Vaiko veiksenų pavyzdžiai*** | | | | |
| ***Ankstyvasis amžius*** žaidžia žaidimus su pojūčiais;  Apkabina, paglosto draugą, kai jam liūdna;  Dalyvauja grupės veikloje. Nueina šalin, jeigu kas nepatinka, atsisako bendros veiklos.  Laikosi dienos ritmo: žaidžia, plaunasi rankas, eina miegoti, valgyti, pasivaikščioti ir t.t.  Kartoja patikusius žaidimus, laikosi jų tvarkos. | | ***Ikimokyklinis amžius***  Kartu su vaikais ir auklėtoja kuria grupės taisykles;  Dalyvauja pokalbiuose, sprendžia įvairias problemas, nesutarimus;  Dalyvauja grupės ir darželio veikloje.  Išklauso draugą ir suaugusį, susitvardo užplūdus neigiamoms emocijoms.  Kreipiasi į suaugsį kilus nesklandumams.  Žaisdamas žaidimus laikosi jų taisyklių.  Pastebi, jei kiti vaikai nesilaiko grupės susitarimų, pats stengiasi jų laikytis.  Stengiasi susitvardyti konfliktinėje situacijoje, prašo suaugusiojo patarimo.  Žaidžia kortelių žaidimą-Vaikų teisės ir pareigos.  Dalyvauja situaciniuose žaidimuose „Kaip nesusipykti su draugu, mama, tėčiu”. | | |

|  |  |  |  |  |
| --- | --- | --- | --- | --- |
| **Savivoka ir savigarba** | | | | |
| Savivoka – tai savo buvimo (aš esu, buvau, būsiu), atskirumo nuo kitų, unikalumo, asmeninio, lytinio, tautinio tapatumo jausmas. Savigarba – tai santykis su savimi, pasitikėjimas savimi ir savo gebėjimais, didžiavimasis savimi ir tikėjimas, kad kiti tave vertina palankiai. Vaikams ugdantis savivokos ir savigarbos įgūdžius stiprėja vaiko asmeninio tapatumo jausmas, bendrumo su šeima, grupe jausmas, tautinio tapatumo jausmas ir pozityvus savęs vertinimas. | | | | |
| **Vaiko pasiekimai** | | | | |
| ***2-3 metų*** | ***3-4 metų*** | ***4-5 metų*** | ***5-6 metų*** | ***Brandesniems*** |
| Atpažįsta save neseniai darytose nuotraukose;  Pavadina kelias kūno dalis;  Suprantą ką ir kaip gali padaryti pats;  Išreiškia savo norus, pyksta, kai jam neleidžia to daryti;  Tikisi juo besirūpinančio suaugusiojo pritarimo, palaikymo, pagyrimo. | Kalba pirmuoju asmeniu „aš“, „mano“;  Savo asmenį sieja su savo veikla ir daiktų tyrinėjimu;  Pasako, kad jis – berniukas ar mergaitė;  Didžiuojasi tuo, ką turi i rką dar gali daryti;  Tikisi, kad juo besirūpinantys suaugusieji ir kiti vaikai jį mėgsta ir priima. | Supranta, kad turi individualų norų, jausmų, svajonių pasaulį;  Pasako, kaip jaučiasi, ko nori kitas asmuo ir be abejo jis pats;  Mano, kad jis yra geras, todėl kitų yra mėgiamas, palankiai vertinamas. | Supranta, kad jis buvo, yra ir visada bus tas pats asmuo: atpažįsta save kūdikystės nuotraukose;  Apibūdina savo išvaizdą, teisingai pasako, kad suaugęs yra vyras ar moteris;  Savęs vertinimas nepastovus, priklauso nuo tuo metu išsakyto suaugusiojo vertinimo;  siekia kitų dėmesio palankių vertinimų | Vis geriau suvokia savo norus, jausmus, gebėjimus, šeimą, Tėvynę;  Ima suvokti save, kaip galintį daryti (pralinksminti, padėti, paguosti, užjausti ir t.t.);  Juokiasi iš savo klaidų ar mažų „nelaimių“;  Save ir savo gebėjimus vertina teigiamai;  Stebi ir atpaįsta kitų palankumo ir nepalankumo jam ženklus. |
| ***Vaiko veiksenų pavyzdžiai*** | | | | |
| ***Ankstyvasis amžius*** Laikosi pastovaus dienos ritmo ir ritualų;  žaidžia lietuvių liaudies žaidimus, žaidinimus su kūno dalimis, ploja katučių rankomis ir kt. Žaisdamas ir bendraudamas mokosi suprasti, pavadina savo jausmus, įvardija norus.  Paskatintas dalinasi savo žaislais.  Vartydamas knygeles, nuotraukas, bendraudams įvardija ir parodo ne tik savo, bet ir draugo kūno dalis, įvardija ar tai berniukas, ar mergaitė.  Parodo, kad atpažįsta save veidrodyje.  Reaguoja į pagyrimus ir pastabas, pasitiki grupėje dirbančiais suaugusiais, palankiai sąveikauja su kitais į grupę ateinančiais žmonėmis.  Vadina save vardu, parodo draugus, pasakodamas apie savo veiklą vartoja žodžiu: „mano”, „aš”, „man”. | | ***Ikimokyklinis amžius***  Dalyvauja diskusijose, psako kas jam patinka ir kas nepatinka;  atlikęs kai kuriuos darbus, didžiuojasi, kad pavyko, džiaugiasi auklėtojai, tėveliams.  Pasako, kad yra lietuvis, gyvena Lietuvoje, dainuoja himną, atpažįsta herbą, dailės darbeliuose vaizduoja Lietuvos vėliavą, gimto miesto kultūros simbolius.  Kalba apie šeimas, tėvelių darbus, šventes;  dalyvauja šeimos dienos šventėse darželyje, su tėveliais rengia savo šeimos pristatymą. Žaidžia „šeimos” žaidimus, įvardindamas vaidmenis: “mama”, „senelis”, „teta” ir pan.  Pasakoja apie tai kas yra gerai, o kas yra blogai; susipykus su draugu, paskatinti, atsiprašo ir jam pasako kelis malonius dalykus.  Samprotauja apie savo pomėgius, veiklą; vis daugiau pats renkasi kaip elgtis, nepažeidžiant savo ir kitų saugumo bei nustatytų elgiasio taisyklių.  Tyrinėja kitų palankumo ir nepalankumo ženklus, aiškinasi priežastis.  Žaisdamas, diskutuodamas įvertina poelgius, nusako, ką reiškia būti mandagiu, draugišku, rūpestingu ir pan.  Žiūrėdamas animacinius filmukus, klausydamas pasakų nusako gerus ir blogus personažus, jų poelgius.  Kalbėdamas vartoja žodžius „Mano”, „tavo”, „aš berniukas”, „man priklauso” ir pan.  Pasakoja apie savo išvaizdą, jos pasikeitimus, pasako savo kūno dalis, kam reikalingos kojos, rankos, nosis ir pan. | | |

|  |  |  |  |  |
| --- | --- | --- | --- | --- |
| **Santykiai su suaugusiaisiais ir bendraamžiais** | | | | |
| Nuo pat pirmų gyvenimo metų vaikas bendrauja su suaugusiaisiais ir vaikais. Kiekvienas vaikas yra unikalus, suaugusiųjų ir vaikų pagalba yra patenkinami biologiniai, psichiniai, emociniai, visuomeniniai veiksniai. Jų padedamas vaikas sužino apie pasaulį, iš jų perima reagavimo būdą, pažiūras, įgyja įgūdžių, įvairiausios patirties. Todėl ikimokykliniame amžiuje labai svarbus vaiko ir suaugusiųjų, bendraamžių tarpusavio santykiai, per juos vaikas mokosi gerbti ir vertinti kitus žmones. Šie gebėjimai leidžia vaikui lengviau pritapti prie kolektyvo, kuriame stengiasi įgyvendinti vaikystėje jiems įdiegtas socialinio elgesio taisykles. | | | | |
| **Vaiko pasiekimai** | | | | |
| ***2-3 metų*** | ***3-4 metų*** | ***4-5 metų*** | ***5-6 metų*** | ***Brandesniems*** |
| Ramiai atsiskiria nuo tėvų ar globėjų;  Pasitiki pedagogais, kurie nuolat būna su juo;  Ramiai stebi nepažįstamus žmones;  Su draugais žaidžia trumpai. Daugiau jos stebi. | Gana lengvai atsiskiria nuo tėvų ar globėjų;  Priima pedagogo pagalbą, vykdo individualius prašymus;  Žaidžia kartu su išrinktais bendraamžiais;  Noriai dalijasi žaislais. | Nori, kad suaugusysis žaistų kartu jo žaidimus, dalyvautų bendroje veikloje;  Priima žaidimo taisykles pasiūlytas suaugusiojo;  Draugams siūlo savo žaidimų idėjas;  Noriai padeda kitam vaikui | Stengiasi laikytis susitarimų;  Ieško būdų tinkamai išsakyti priešišką nuomonę nei suaugusiojo;  Labai noriai bendrauja ir bendradarbiauja su kitais vaikais;  Turi vieną draugą. | Su pagarba bendrauja su suaugusiais;  Susigaudo suaugusiojo jausmuose ir moka užjausti;  Atsiranda tolerancija bendravime su bendraamžiais;  Supranta žodžių ir veiksmų pasekmes;  Kantriai išklauso kitų nuomonę ir gali iš jos pasimokyti. |
| ***Vaiko veiksenų pavyzdžiai*** | | | | |
| ***Ankstyvasis amžius*** Priima svečius grupėje; noriai svečiuojasi kitoje grupėje; su auklėtoja ir draugais žaidžia siužetinius žaidimus.  Dalyvauja pramogose, šventėse.  Stato su draugu vieną bokštą;  Pradeda žaisti „Šeimos” žaidimus.  Žaisdamas kalbina kitus vaikus, atsiliepia į kvietimą bendrauti.  Pradeda dalintis daiktais, žaislais.  Ramiai atsisiveikina su tėvais.  Išlieka ramus grupėje apsilankius nepažįstamiems žmonėms. | | ***Ikimokyklinis amžius***  Kuria savo grupės taisykles.  Žaidžia kolektyvinius žaidimus.  Klausosi patarlių ir priežodžių, bando suprasti jų prasmę;  padeda auklėtojai grupės žaislų tvarkyme.  Žaidžia stalo, grupinius žaidimus, tariasi dėl taisyklių, vaidmenų, siūlo idėjas.  Piešia geriausio draugo portretą;  Dalyvauja prevenciniame projekte „Be patyčių“.  Lengvai atsisveikina su tėveliais, džiaugsmingai juos pasitinka po išsisikyrimo.  Samprotauja, ką darytų, kur kreiptųsi nutikus nelaimei.  Palaukia eilėje, kol kitas pažais su norimu žaislu.  Drąsiai diskutuoja su suaugusiais, išreiškia savo nuomonę (net ir skirtingą).  Dalinasi su grupėje dirbančiais suaugusiais ir bendraamžiais savo rūpesčiais, patyrimais, domisi jų jausmais, užjaučia, pasiūlo savo pagalbą.  Dalyvauja diskusijose: „Draugiškas ir nedraugiškas”, „Kaip gyventi taikoje”.  Su draugais kuria grupinius plakatus, knygeles, žemėlapius. | | |

# KALBOS IR KOMUNIKAVIMO UGDYMASIS

Pati svarbiausia kalbos funkcija yra komunikacinė, t. y. vaiko domėjimasis savimi, kitais žmonėmis, aplinka, gamta, daiktais, skatina vaiko kalbinę raišką. Kalbos dėka bendraudami vaikai gali tiksliai informuoti vieni kitus apie savo jausmus, norus, ketinimus, kilusius sumanymus, mintis. Jau 3 metų vaikai ima domėtis raidėmis, imituoti skaitymą, rašymą. Todėl kalbos ir komunikavimo ugdymui(si) reikia turtingos kalbinės aplinkos: raidžių, užrašų, knygų, žurnalų, storų siūlų, vielučių raidėms lankstyti ir t.t. Svarbiausios vaiko kalbos ir komunikavimo ugdymo kryptys: girdimųjų suvokimų lavinimas, žodyno plėtojimas, gramatiškai taisyklingos kalbos ugdymas, rišlios kalbos ugdymas, regimojo suvokimo ugdymas, rankos paruošimas rašymui. Kai vaikas atranda ryšį tarp rašytinės ir sakytinės kalbos, tvirtėja klausymosi ir dėmesio išlaikymo įgūdžiai.

|  |  |  |  |  |
| --- | --- | --- | --- | --- |
| **Sakytinė kalba** | | | | |
| Sakytinė vaiko kalba – tai gebėjimas kalbėti, kalbos turinys, klausimasis, o gebėjimas išsakyti mintis – kalbos raiška. Vaiko sakytinė kalbinė raiška susiejama su grafine, plastine, muzikine, mimikos ir gestų išraiška. Ikimokykliniame amžiuje tarp sklandaus vaiko kalbėjimo ir smulkiosios bei bendrosios motorikos judesių yra tiesioginis ryšys. Todėl ikimokykliniame amžiuje skiriamas didelis dėmesys smulkiosios ir bendrosios motorikos žaidimams, kurie aktyvina vaikus, išlaisvina vaiko mintis, jausmus, kartu ir drausmina, skatina ir plėtoja mąstymo procesus, padeda bendrauti ir bendradarbiauti. Programoje pagrindinis kalbos ugdymo metodas - kasdieninis bendravimas įvairios veiklos metu. | | | | |
| **Vaiko pasiekimai** | | | | |
| ***2-3 metų*** | ***3-4 metų*** | ***4-5 metų*** | ***5-6 metų*** | ***Brandesniems*** |
| Supranta kalbą ir kalba 3-4 žodžių sakiniais;  Atsako vienu ar keliais žodžiais į elementarius klausimus. | Atpasakoja trumpus kūrinėlius;  Išklauso kūrinį iki galo nepertraukdamas skaitančiojo;  Vartoja paprastos konstrukcijos gramatiškai taisyklingus sakinius. | Išskiria pirmą ir paskutinį garsą trumpuose žodžiuose;  Deklamuoja;  Vartoja vaizdingus, palyginamuosius žodžius. | Išskiria garsą žodžio pradžioje, viduryje ir gale;  Vartoja antonimus ir sinonimus;  Suvokia pasakojimo, pokalbio eigą, supranta ir interpretuoja;  Kuria ir pasakoja įvairius tekstus (mįsles, istorijas ir pan.). | Supranta, kad kūrinys turi pradžią, vidurį, pabaigą;  Įvardija skirtumus tarp literatūriškai ir tarmiškai tariamų garsų;  Nepertraukdamas klausosi draugų kalbos;  Pagal taisykles kalba telefonu. |
| ***Vaiko veiksenų pavyzdžiai*** | | | | |
| ***Ankstyvasis amžius*** Žaidžia įvairius, žaidimus varto knygeles, bando įvardinti tai, ką mato paveikslėlyje, gamtoje;  žaidžia žodžių žaidimus grupėje ir lauke.  Kartu su pedagoge dainuoja daineles. Sako „ačiū“, „prašau“. Mėgdžioja suaugusiųjų kalbėseną.  Atlieka nesudėtingus nurodymus.  Žaidžia pirštukų žaidimus.  Kalbėdamas derina žodžius gimine, skaičiumi, pradeda naudoti prielinksnius „į”, „po”, „ant”. | | ***Ikimokyklinis amžius*** Pasakoja apie save ir savo šeimą: pasako savo vardą, pavardę, amžių, kur gyvena, artimųjų vardus, kur dirba tėveliai ir t.t.;  atpažįsta ir bando įvardinti elementarius simbolius (raides);  komentuoja, ką padarė, ką nupiešė, ką žaidė, ką valgė;  deklamuoja;seka pasakas be galo;  Dalinasi patirtais įspūdžiais su draugais, auklėtoja.  Žaidžia kūrybinius, vaidmeninius žaidimus, pasisikirstydami vaidmenimis.  Žaidžia stalo žaidimus.  Žaidžia žaidimus: „Sugauk garsą”, „Koks pirmas tavo vardo garsas”.  Žaidžia žaidimus: „Didelis-mažas”, „storas- plonas”.  Kuria siužetinius žaidimus: „Teatras”, „Mano svajonė”, „Seku pasaką”.  Domisi aplinka, klausinėja „Iš kur”, „Kodėl”, „Kaip auga” ir pan.  Deklamuoja eilėraščius, seka pasakas be galo. | | |

|  |  |  |  |  |
| --- | --- | --- | --- | --- |
| **Rašytinė kalba** | | | | |
| Rašytinė kalba – vaiko minčių dėstymas erdvėje (pvz. popieriuje). Pirmas tokios kalbos momentas atsispindi vaiko „keverzonėse“, todėl į vaikų piešinius žiūrima kaip į savitą kalbą. Taip nuo daiktų piešimo pereinama prie žodžių piešimo – rašytinės kalbos ugdymosi. Programoje vaikų mokymasis rašyti natūraliai įeina į vaikų žaidimus, kurie prasideda nuo smulkiosios motorikos lavinimo. Tokiu būdu siekiama, kad raidė būtų tokiu pat vaiko gyvenimo elementu, kaip ir kalba. Rašytinė kalba – paties vaiko veikla. Ikimokykliniame amžiuje skatinamas vaiko domėjimasis knygomis, taip rašytinę kalbą siejant su skaitymu. | | | | |
| **Vaiko pasiekimai** | | | | |
| ***2-3 metų*** | ***3-4 metų*** | ***4-5 metų*** | ***5-6 metų*** | ***Brandesniems*** |
| **Rašymas**  Piešia vertikalias ir horizontalias linijas.  **Skaitymas**  Pavadina matomus paveikslėlius. | **Rašymas**  Pradeda domėtis raidėmis ir bando jas „naudoti“ savo veikloje;  Domisi rašikliais ir kompiuteriu.  **Skaitymas**  „Skaito“ knygelių paveikslėlius. | **Rašymas**  Kopijuoja ir bando rašyti raides;  Supranta spaudinių funkcijas: kalendorius, valgiaraštis, reklama ir pan. ;  Kompiuteriu spausdina raides.  **Skaitymas**  Domisi raidėmis ir supranta, kad raidės turi pavadinimus. | **Rašymas**  Spausdintinomis raidėmis rašo savo vardą, kopijuoja aplinkoje esančius žodžius;  Supranta rašymo tikslus.  **Skaitymas**  Žino keliolika abėcėlės raidžių;  Supranta, kad garsas siejasi su raide, o raidės sudaro žodį;  Perskaito savo vardą. | **Rašymas**  Rašo savo vardą, elementarius žodelius;  Netaisyklingais rašinėjimais atvaizduoja savo patirtį, išgyvenimus, norus.  **Skaitymas**  Atpažįsta ir pavadina įvairių šriftu parašytas raides (didžiosios, mažosios) ;  Bando perskaityti trumpus jam svarbius žodžius. |
| ***Vaiko veiksenų pavyzdžiai*** | | | | |
| ***Ankstyvasis amžius***  Žaidžia linijomis piešimo lape; spalvina paveikslėlius; bando „rašyti”laišką.  Varto knygeles ir klausinėja suaugusiojo „kas čia”; ieško į ką panaši raidė.  Domisi aplinkoje esančiomis raidėmis, simboliais, pastebi panašumus.  Kuria išgalvotus pasakojimus piešiniais, žodžiais. | | ***Ikimokyklinis amžius***  Atlieka įvairias ranką lavinančias mankštas (vynioja, narplioja siūlus, trina vilną tarp delnų valiant kamuoliukus); ornamentuoja ritmiškai atkartodamas piešiamus elementus.  Kuria istorijas pagal paveikslėlius;  ieško savo vardo raidės grupės aplinkoje, knygose;  dėlioja raidžių korteles ir bando skaityti.  Vartydamas knygeles, ieško savo vardo raidės.  Klausinėja „skaitydamas” grupėje, gatvėje esančius užrašus, pats bando skaityti.  Gamina knygeles, jas skaito.  Išbandydamas aplinkoje esančias rašymo, vaizdavimo priemones kuria pasakojimą ant smėlio, sniego, lapo.  Džiaugiasi suradęs žinomas raides knygelėje, gatvės reklamose.  Žaidžia žaidimus „Ilgas- trumpas žodis”, „Kiek kartų suplojai”, „Surask tokią pačią raidę”.  Žaisdami siužetinius žaidimus įvardija, kad vilkas- piktas, princesė- graži ir pan.  Nupiešęs piešinį pasirašo ar nukopijuoja savo vardą.  Savo knygelėse prie nupieštų objektų parašo „mama”, „tėtė”.  Žaidžia kortelių žaidimus, raidžių loto.  Žaidžia pasiūlytus, išmoktus pirštukų žaidimus.  Lape ritmiškai atkartoja tą patį ornamentą. | | |

**PAŽINIMO UGDYMASIS**

Ikimokyklinio amžiaus vaikui būdingas smalsumas, noras išbandyti, paliesti, tyrinėti, klausinėti. Vaiko pažinimas prasideda nuo savęs, artimų žmonių, jį supančios negyvosios ir gyvosios - gamtinės aplinkos pažinimo. Skatinant vaiką tyrinėti aplinką, sudaromos sąlygos vaiko loginio mąstymo, samprotavimo, atminties, vaizduotės lavinimui.

|  |  |  |  |  |
| --- | --- | --- | --- | --- |
| **Aplinkos pažinimas** | | | | |
| Ikimokykliniame amžiuje aplinkos pažinimas, tai vaiko savęs pažinimas (savo kūno; jausmų ir svajonių pasaulis; ryšiai su kitais žmonėmis), įgytas supratimas apie įvairias pasaulio sritis – artimiausią daiktinę, socialinę ir kultūrinę namų bei grupės aplinką (daiktus, žmones, jų gyvenimo būdą, kultūros reiškinius, techniką ir technologijas), gimtinę, Tėvynę; gamtą (gyvybę, gamtos objektus ir reiškinius, dangaus kūnus), žemę, jos paviršių, laiko tėkmę. Ypatingas dėmesys skiriamas, kad vaikas tobulintų jau turimus aplinkos pažinimo būdus ir išbandytų naujus. | | | | |
| **Vaiko pasiekimai** | | | | |
| ***2-3 metų*** | ***3-4 metų*** | ***4-5 metų*** | ***5-6 metų*** | ***Brandesniems*** |
| Atpažįsta ir įvardina  artimiausios aplinkos  daiktus;  Orientuojasi savo grupės aplinkoje;  Žino savo, šeimos narių vardus;  Dalyvauja prižiūrint augalus ar gyvūnus. | Išvardina gyvenamosios  vietos objektus;  Pastebi pasikeitimus savo aplinkoje;  Pastebi ir pasako  pagrindinius augalų ir  gyvūnų požymius;  Atpažįsta ir įvardija  artimiausios aplinkos  gyvūnus, augalus;  Pasako metų laikų pavadinimus. | Pasakoja apie savo šeimą;  Orientuojasi darželio  aplinkoje;  Įvardija kelis gimtojo miesto objektus;  Atpažįsta ir įvardija  naminius, kai kuriuos  laukinius gyvūnus, nusako jų gyvenimo skirtumus;  Skiria daržoves, vaisius, uogas ir nusako panaudojimo  maistui būdus;  Domisi gamtos reiškiniais, kurių negali pamatyti;  Moka stebėti ir prižiūrėti kambarinių augalų augimą. | Žino svarbią asmeninę  informaciją;  Domisi suaugusio  žmogaus gyvenimu, jo  darbais;  Žino tradicines šventes;  Žino savo šalies ir sostinės pavadinimą;  Atranda ir mokosi  naudotis buities prietaisais, skaitmeninių technologijų  galimybėmis;  Pastebi aiškiai matomus  skirtumus ir panašumus  tarp gyvūnų ir augalų;  Žino apie naminių  gyvūnų naudą žmogui;  Mokosi rūšiuoti atliekas. | Tvarkingai ir saugiai elgiasi gamtoje;  Domisi žmonių gyvenimo būdu, jo kaita mūsų ir kitose šalyse;  Domisi savo gimtinės istorija;  Paaiškina kaip reikia prižiūrėti augalus ir naminius gyvūnus;  Atpažįsta kai kuriuos augalus bei gyvūnus. |
| ***Vaiko veiksenų pavyzdžiai*** | | | | |
| ***Ankstyvasis amžius***  Vaikai išbando daiktus kaip įrankius, juos pavadina;  Pasako įvairių daiktų pavadinimus,  kalba apie tai, ką jie daro su žaislais ar daiktais  Trumpais skiniais ar žodžiais pasako kas vyksta, atsitinka.  Tyrinėja, kaip daiktai tinka vienas prie kito;  dalyvauja prižiūrint tam tinkamus augalus, gyvūnėlius;  Plaunasi rankas, naudojasi dantų šepetuku ir pan.  Stebi kaip auga, žydi grupės ir darželio kiemo „Darže” pasodinti augalai.  Pasako savo, mamos, brolio ir kitų šeimos narių vardus.  Aktyviai domisi supančia aplinka, daug klausinėja „Kas čia?”  Žino kur eiti, kai suaugęs kviečia į salę, miegamąjį, rūbinėlę, ir t.t. | | ***Ikimokyklinis amžius***  Vaikai tyrinėja, stebi augalus ir gyvūnus, esančius artimiausioje aplinkoje, patalpose ir išėjus į lauką.  Žiūri paveikslėlius, pasakoja ką juose mato.  Prižiūri kambarinius augalus, naminį gyvūnėlį.  Pažįsta savo kūno dalis, jų pavadinimus, pasako paskirtis ir priežiūrą.  Stebi dienos orus, metų laiką ir gamtos pokyčius, kurie tuo metu vyksta;  Dalyvauja išvykose į gamtą (gyvūnai, augalai, grybai, jų požymiai, poreikiai), muziejus (daiktai ir jų istorija), ūkius (naminių gyvūnų priežiūra, kultūrinių augalų auginimas), tėvų darbovietes (profesijos), skiriant jiems nedideles užduotis, ką turėtų pastebėti, ko paklausti;  Kuria darbelius iš įvairių daiktų, gamtinės medžiagos;  Gamtinę medžiagą grupuoja pagal požymius.  Stebi, pažįsta daržoves, vaisius, uogas; domisi apie vartojimą maistui, kuo jie naudingi,  Išbando techniką, kuri padeda tyrinėti judėjimą, pvz., ratai, skridiniai, magnetai, sūpynės;  Domisi šeimos tradicijomis ir apie jas kalba.  Švenčia kalendorines šventes; laikosi tradicijų;  Lankosi bibliotekoje, muziejuose, Gedimino pilyje, prie Neries, ir kt. lankytinose vietovėse.  Rūšiuoja šiukšles grupėje, išvykose į gamtą švarina ją, surenka šiukšles.  Kuria su auklėtoja elgesio taisykles gamtoje.  Su suaugusiais rengia dekoracijas Kalėdų, Velykų, ir kt. šventėms, aprangą, scenarijų, simboliką.  Ryto rate pasakoja apie orą, metų laiką, jų požymius. Gamina daržovių, vaisių salotas.  Žaidžia kūrybinius- siužetinius žaidimus: „biblioteka”, „koncertas”, „bankas”, „parduotuvė”, „aerouostas”, „autoservisas”.  Žaidžia su kortelių žaidimais, loto: „Metų laikai”, „Gėlių loto” , „Gyvūnai”, „Paukščiai”, „Profesijos”. | | |

|  |  |  |  |  |
| --- | --- | --- | --- | --- |
| **Skaičiavimas ir matavimas** | | | | |
| Kiekio supratimas ir skaičiavimas – tai komponentas, kuriame kalbama apie pirmąją vaiko pažintį su skaičiaus sąvoka. Čia svarbūs keli aspektai: skaičiaus panaudojimas kiekiui nusakyti (kiek ?); skaičiaus panaudojimas numeravimui (kelintas?); simboliai, naudojami skaičiams pažymėti.  Forma, erdvė, matavimai – tai vaiko pažintinė raida neatsiejama nuo vis besiplečiančio vaiko suvokimo apie daiktų panašumus ir skirtumus. Todėl vaiko formos, erdvės, matavimų gebėjimų ugdymasis susijęs su: paprasčiausiomis geometrinėmis figūromis, daiktų dydžio suvokimu, orientavimusi erdvėje ir laike. | | | | |
| **Vaiko pasiekimai** | | | | |
| ***2-3 metų*** | ***3-4 metų*** | ***4-5 metų*** | ***5-6 metų*** | ***Brandesniems*** |
| **Skaičiavimas**  Skiria sąvokas mažai ir  daug;  Išrikiuoja daiktus į eilę.  **Matavimas**  Pradeda suprasti, ką reiškia padalinti daiktus po lygiai;  Įsidėmi pagrindines  spalvas: raudoną,mėlyną, geltoną, žalią;  Pradeda vartoti  palyginamąsias sąvokas: sunkus  lengvas, storas –  plonas, toks pat, kitoks, vienodi, skiriasi ir pan. ;  Supranta tvirto bokšto  statymo taisykles (apačioje didesnė, viršuje mažesnė  kaladėlė). | **Skaičiavimas**  Pradeda skaičiuoti daiktus ir palyginti kelių daiktų grupes pagal daiktų kiekį grupėse;  Vartoja kelintinius  skaitvardžius: pirmas, antras.  **Matavimas**  Grupuoja daiktus pagal  išorinius požymius.  Lygina įvairių dydžių  daiktus pagal išorinius  požymius (ilgį, plotį, storį, aukštį ir t.t.):  Bando konstruoti, grupuoti atsižvelgiant į daikto formą:  Atpažįsta apskritos  (skritulio), keturkampės  (keturkampio), kvadratinės  (kvadrato)formos daiktus:  Pradeda skirti dešinę ir  kairę savo kūno pusę:  Žino metų laikus, paros dalis: | **Skaičiavimas**  Supranta, kad daiktų  skaičius nepriklauso nuo jų požymių ir jų padėties erdvėje;  Skaičiuoja iki  5-ių;  Skiria kelintinius  skaitvardžius.  **Matavimas**  Skiria trikampę,  stačiakampę formas;  Grupuoja daiktus pagal  formą, spalvą;  Kalba apie nuotolį, atstumą, daiktų ilgį, plotį, aukštį, storį,  masę: siauresnis -platesnis,  aukštesnis - žemesnis,  lengvesnis - sunkesnis;  Dėlioja daiktus didėjimo - mažėjimo tvarka;  Skiria sąvokas: šiandien, vakar, rytoj. | **Skaičiavimas**  Sieja daiktų kiekį su skaičių žyminčiu simboliu;  Skaičiuoja iki 10 -ties.  **Matavimas**  Palygina daiktų grupes  pagal kiekį  (daugiau/mažiau):  Supranta ir vartoja  sąvokas: pusiau, į 2–3 dalis:  Pratęsia, sukuria skirtingų požymių sekas su 2 – 3  pasikartojančiais elementais:  Nustato daikto vietą kito daikto atžvilgiu:  Skiria plokštumos ir  erdvės figūras. :  Matuoja atstumą, ilgį,  tūrį, masę, naudodamas  sąlyginius matus (savo kūno dalį, trečią daiktą):  Nustato įvykių seką  (metų laikai, paros dalys).  Pradeda suvokti laiko  trukmę. | **Skaičiavimas**  Pradeda suprasti ryšius tarp skaičių;  Išdėlioja daiktus į eilę pagal tą patį požymį.  **Matavimas**  Skiria ir apvadina plokštumos figūras (apskritimą, skritulį, kvadratą ir kt.):  Pradeda suprasti kada vartojami priešingos reikšmės žodžiai: mažas ir didelis, lengvas ir sunkus, šilta ir šalta ir kt.:  Moka parodyti, kur yra greta esantys, bet nematomi objektai. |
| ***Vaiko veiksenų pavyzdžiai*** | | | | |
| ***Ankstyvasis amžius***  Klausosi žaidinimų, dainelių, skaičiuočių, pasakėlių, eilėraštukų, kuriuose kas nors skaičiuojama, kartojama, randama dar ir dar...; varto tas pačias knygeles kietais viršeliais, nevaržomai gali ardyti ir surinkti daiktus, tyrinėti jų dydžių santykius, visaip eksperimentuoti su spalvomis, dydžiais ir formomis, įvairiai judėti:  domimasi vaikų veikla, jį kalbinant: įsidėmi pakartojamus žodžius,  judesius.  Aplinkoje pastebi ir pasako daug ar mažai daiktų, žaislų.  Skiria - daugiau-mažiau, suveria sagas, sudeda daiktusį eilę.  Padalina po vieną daiktą vaikams.  Skaičiuoja savo metus rodydamas pirštukus.  Atrenka ir pasako kuris žaislas didelis ar mažas; storas ar plonas; toks pat- ne toks pat.  Nusako daikto vietą: ant stalo- po stalu, arti-toli.  Suranda tokios pat spalvos daiktą“.  Žaidžia su įvairių figūrų žaislais, kaladėlėmis.  Žaidžia slėpynių su žaislais, vaikais. | | ***Ikimokyklinis amžius***  mokosi paimti vieną (du) daiktus, padalyti daiktus po vieną (pvz., kitiems vaikams), sudėlioti juos į dvi, tris krūveles:  žaidžia žaidimus, teatralizuoja daineles, pasakas, kuriose veikėjai ką nors dalijasi, kas nors paeiliui daroma, rikiuojama ,( pvz., pasaka „Ropė“, lietuvių liaudies daina „Išėjo tėvelis į mišką“):  Varto knygeles, kuriose pavaizduoti įvairūs objektai, samprotauja apie dydžius, formas, spalvas.  Pakartoja paveikslėliuose pavaizduotų objektų dydį, formą, spalvą nusakančius žodžius.  Eksperimentuoja su įvairių formų ir dydžių daiktais, kaladėlėmis, kai iš jų nori pastatyti kuo aukštesnį bokštą, nutiesti ilgesnį kelią ir pan.  Apibūdina erdvės objektus, vartojant tokius palyginimus kaip: „apvalus kaip kamuolys“, „tokios pat formos kaip skardinė“ir pan. Formuojasi supratimas, kad figūros forma nepriklauso nuo jos spalvos ir dydžio.  Eksperimentuoja, manipuliuoja su daiktais, stebi kitus, kaip jie komponuoja įvairius daiktus.  Kalba apie tai, ką daro ryte, dieną, vakare, naktį. Žaidžia žaidimus, padedančius suvokti laiko trukmę.  Pastebi ir apibūdina metų laikams būdingus požymius.  Žaidžiama stalo žaidimus su skaičiais, metų laikais.  Iš įvairių formų detalių ar piešiant (spalvinant) figūras kuria aplikacijas, ornamentus, šventinę atributiką, įvairius daiktus aplinki papuošti.  Naudoja sąlyginį matą (trečią daiktą) daiktų dydžiams palyginti (pvz, matuoti pėdomis, žingsniais).  Žaidžia judrius žaidimus, kuriuose tenka vartoti įvairius žodžius, nusakančius vietą ir padėtį.  Lanksto popierių pusiau, į 2,4 dalis.  Žaidžia žaidimus su skaitmenų kortelėmis, pritaiko atitinkamą skaitmenį daiktų grupei.  Žaisdami išsiskaičiuoja naudodami skaičiuotes.  Sprendžia, kaip padalinti visiems po lygiai obuolį ir kt.  Klausinėja, kiek laiko žaisime, kelinta valanda, už kiek laiko eisime miegoti, kiek liko laukti iki kitogimtadienio.  Kuria kalendorių, žaidimuose naudoja smėlio laikrodį.  Ryto rate skaičiuoja mergaites, berniukus ir visus vaikus.  Skaičiuoja savo pirštukus. | | |

**MENINIS UGDYMAS**

Menine veikla siekiama ugdyti vaiko saviraišką, vaizduotę, ugdyti jo estetinį suvokimą. Vaikas reiškia savo įspūdžius, išgyvenimus, supratimą, emocijas, jausmus meninės raiškos būdais ir priemonėmis, t.y. veiksmu, žodžiu, balso intonacija, spalva, linija, forma ir kt. Meninė raiška apima muziką, šokį, vaidybą ir vizualinę raišką. Vaikams sudaromos sąlygos laisvai kurti, improvizuoti, pažinti, tyrinėti, pajusti įvairius meninės raiškos būdus, išreikšti savo emocijas, džiautis kūrybiniu procesu, o ne rezultatu. Vaikai tyrinėja ir eksperimentuoja meninės raiškos priemonėmis, kuria ir improvizuoja, laisvai reiškia savo mintis, patirtį, įspūdžius.

Įstaigoje didelis dėmesys skiriamas meninės raiškos ugdymui. Vaikai kuria ir improvizuoja kartu su meninio ugdymo pedagogėmis, sudaromos sąlygos lankyti ansambliuką, kiekvienais metais vyksta teatro dienos, kiekviena grupė ruošia įvairius spektaklius ir pristato juos darželio bendruomenei. Vyresniųjų grupių vaikai kiekvienais metais išvažiuoja į teatrą.

**MENINĖ RAIŠKA**

|  |  |  |  |  |  |
| --- | --- | --- | --- | --- | --- |
| **Muzika ir šokis** | | | | | |
| Ikimokykliniame amžiuje išryškėja didelis vaiko poreikis muzikinei veiklai**.** Tai svarbiausia prielaida jo ugdymui per muziką.  Muzika– kaip garsų menas yra specifinė tautos kultūros dalis, kurioje sukaupta kilniausi žmonių jausmai, mintys, nuostatos, tikėjimai, fantazija, gali prisidėti ne tik prie muzikinio, bet ir bendrojo vaiko ugdymo. Tinkamai panaudojant įvairių epochų, žanrų profesionalią ir liaudies muziką vaikų muzikinėje veikloje, plėtojama ir gilinama estetinė ir dorinė vaiko pasaulėjauta, aplinkos ir gamtos pažinimas, bendravimo kultūra, savęs suvokimas ir vertinimas, prisidedama prie fizinės vaiko raidos. Muzika padeda vaikams „įaugti“ į muzikinę kultūrą, ugdant pagarbą liaudies ir profesionaliai muzikai; pagilina įvairiapusę vaiko patirtį, formuoja atitinkamas nuostatas per vertybių ir estetinį jo santykį su muziką, įpinant ją į įvairias veiklas:(meninę, komunikacinę, pažintinę, psichomotorinę, darbinę); praplečia ir įtvirtina neverbalines emocinio bendravimo priemones (balso intonaciją, mimiką); plėtoja estetinę ir dorovinę vaiko pasaulėjautą, tautinės savimonės pradmenis, panaudojant įvairią liaudies kūrybą, švenčių, vakaronių tradicijas, apeigas palydimas muzika. | | | | | |
| **Vaiko pasiekimai** | | | | | |
| ***2-3 metų*** | ***3-4 metų*** | | ***4-5 metų*** | ***5-6 metų*** | ***Brandesniems*** |
| Dainuoja trumpas daineles, įvairiai išmėgina, išbando savo balsą „atrandant“ jo galimybes; Susipažįsta su muzikiniais instrumentais, kartu su pedagogu ritmiškai groja muzikos instrumentais; atranda savo kūno „ritminius instrumentus“ bei įvairias ritmo raiškos galimybes (ploja, trepsi ir pan). Taiko judesius ramaus, judraus pobūdžio muzikai. | Dainuoja trumpas ritmiškas daineles. Jaučia malonumą niūniuoti įvairiuose situacijose. Intonuoja žaidimus, eilėraščius, dainas. Dainuoja su instrumento pritarimu ir be jo nesudėtingas daineles. Dainavimą palydi ritminiais judesiais ir garsais. Intuityviai suvokia liaudies muzikos grožį, savitumą, jos vertę. Išmėgina įvairiausias ritmo raiškos galimybes, jaučia malonumą save aktyviai išreiškiant ritmais. Kuria ritminius motyvus. Ritminius instrumentus ir kūno judesius naudoja įvairiose situacijose. Improvizuoja. | | Atpažįsta gamtos garsų pasaulį. Įsiklauso į save (vidine muziką). Suvokia, jog muzika mums „kalba“ apie kito žmogaus jausmus, išgyvenimus, požiūrį į daiktus ir kt. Suvokia, kad muzika gali padėti „ pasakyti“ kitam apie save, savo nuotaiką, jausmus. Groja vaikiškais ritminiais instrumentais. Kuria ritmus žodžiams, skanduoja trumpus tekstus, dainuoja savo ir draugų vardus, inscenizuoja pasakas su dainuojamaisiais intarpais ir kuria charakterinius judesius. | Tyrinėja ir aptarinėja savo balso galimybes dainuojant. Pratinasi dainuoti patriotines lietuvių liaudies dainas, giesmes. Dainuoja klausimus-atsakymus, kuria ritmus, melodijas tekstams. Groja 2-3 garsų melodijas. Mėgina išgauti ritmą, keičiant greitį, judėjimo kryptį. Įsiklauso į žmonių kalbos, atskirų žodžių melodingumą, ritmą, tempą. | Klauso kompozitorių ir liaudiškos muzikos kūrynių;  Noriai, džiugiai groja ir improvizuoja daiktais iš gamtos, savos gamybis vaikiškais muzikos instrumentais;  Groja ritmiškai, aiškiai, taisyklingai sėdi, laiko instrumentą ir pritaria dainoms, šokiams, rateliams, muzikiniams žaidimams. |
| ***Vaiko veiksenų pavyzdžiai*** | | | | | |
| ***Ankstyvasis amžius*** Išgirsta, įsijaučia, atkuria gamtos „muziką“: upelio čiurlenimą, vėjo ūžavimo ir kt. melodingumą; gegutės kukavimo, vandens ir lietaus lašelių teškenimo ir kt. ritmą;  įsiklauso į „tylą“ grupėje, pievoje ir pan.;  klausosi „gyvos“ muzikos (auklėtojos ar pačių vaikų, muzikos atlikėjų) ir įrašų atliekamos vienu instrumentu ar solisto, atliekamos natūraliais (gamtos) „instrumentais“ (akmenukais, kriauklelėmis ir kt.); klausosi liaudies ir profesionalų kompozitorių sukurtos muzikos. skiria tempą: „lėtas-greitas“, dinamiką „ tyliai-garsiai“, tembrą „storai-plonai“ ;  skiria muzikos nuotaiką: linksma-liūdna. Skiria žanrus: daina, ratelis, šokis. Išbando savo balsą, įvairias balso galimybes (tylus-garsus, aukštas-žemas ir kt.) ;  dainuoja su instrumentiniu pritarimu ir be jo nesudėtingas siauro diapazono daineles (lopšines, daineles apie gyvūnus, gamtą, žmones) ;  Dainavimą palydi ritminiais judesiais ar garsais (plojimu ir kt.) ;  atlieka tik vienodo tempo ratelius bei šokius. Išmoksta ėjimo, bėgimo ratu, sukimosi į abi puses po vieną ir poromis pagal muzikos pobūdį, savarankiškai sudaro ratelį, tvarkingai eina ir išsisklaido;  ugdo orientaciją erdvėje, judesių koordinaciją;  bando inscenizuoti dainą, ratelį. Improvizuoja. Žaidžia muzikinius žaidimus. | | ***Ikimokyklinis amžius*** Būdinguose muzikos kūriniuose „atpažįsta“ gamtos garsų pasaulį(medžių ošimo, paukštelių čiulbėjimo, į gatvės triukšmų tempą ir kt. ;  įsiklauso į save;  klausosi pačių vaikų kuriamos muzikos;  supranta muzikinius terminus ( forte-piano) kuriuos vartoja pedagogas;  skiria kai kurių instrumentų (būgno, dūdelės, varpelio, smuiko, kanklių, vargonų) tembrą: aukštai-žemai;  skiria muzikos nuotaiką: gyva, rami, iškilminga, svajinga, energinga, džiugi, niūri, graudi ir pan.;  klauso ir skiria žanrus: maršas, lopšinė, polka, liaudies daina, šokis, opera, baletas, simfonija;  įsiklauso į skambančius ansamblyje instrumentus;  išgyvena muzika įvairiais būdais: grafine raiška (spalva, linija, forma..); darbo veiksmais(ritmiškai kala, šluoja ir t.t.);  pratinasi prie taisyklingos kūno laikysenos ir kvėpavimo, teisingai artikuliuoja;  pratinasi atsikvėpti tarp frazių, atliekant paprastas liaudies dainas;  dainuoja sutartines;  intuityviai ar sąmoningai įvertina savo balso dinamiką; savarankiškai keičia ratelio kryptį (į kairę, į dešinę), jį mažina ir didina, eina šoniniu žingsniu, atbulomis;  judesius atlieka grakščiai, emocionaliai;  išlaiko visos grupės darną, ratelio lygumą;  dalyvauja darželio koncertuose, šventėse;  improvizuoja, vaidina ir kuria savo daineles, savo šokį. | | | |

|  |  |  |  |  |
| --- | --- | --- | --- | --- |
| **Vaidyba** | | | | |
| Vaidyba– tai veikėjo vaizdavimas improvizuotais savo paties ar lėlės (žaislo) judesiais, veiksmais, žodžiais, balso intonacijomis, veido mimika. Kiekvienas vaikas vaidindamas-vaizduodamas reiškia savo požiūrį ir supratimą. Tai bendrųjų vaiko sugebėjimų, jo psichinių bei fizinių galių, ypač kalbos, jausmų, intelekto, vaizduotės bei valios ugdymo būdas. Vaikas turi galimybę įsijausti į personažo gyvenimą, džiaugsmą, liūdesį, tobulinti vaidybinius gebėjimus panaudojant įvairias teatrines priemones. Vaikas, kuris žaidžia-vaidina sau, o vėliau kitiems: natūraliai, valdydamasis elgiasi kam nors stebint; laisvai bendrauja – išgirsta ir atsako, išreiškia norus, mintis; išreiškia užslėptus, neįsisąmonintus jausmus, nusiramina; vaidina noriai, be baimės; priima kitų vaidybinę raišką, ją teigiamai vertina; išmoksta aiškiau suvokti savo ir kitų asmenų socialinius vaidmenis.  Pagrindinis įrankis siekiant sėkmingo vaiko vaidybos plėtojimosi – teigiamas, šiltas, prie vaiko galimybių prisitaikantis suaugusiojo bendravimas. Bendraujant su vaiku reikėtų: laisvai, natūraliai reikšti pozityvius jausmus, norus; parodyti, kaip galima žaisti-vaidinti; skaityti pasakas, kitus tautosakos, grožinius, literatūrinius tekstus; parodyti, kokius veiksmus, judesius, balso intonacijas ar garsažodžius galima kurti pagal tekstą; išsiaiškinti siužetą prieš žaidžiant-vaidinant; improvizuoti kartu su vaikais grupėje, kad jie galėtų mokytis kūrybiškai naudoti savo vaizduotę, mintis ir jų eigą, kalbą, balsą, veiksmus tiesioginiam ir netiesioginiam (turinčiam perkeltinę prasmę) veikėjo vaizdavimui; parūpinti daiktų, žaislų, įvairių rūšių teatro įrangos, drabužių, dekoracijų, laikyti tai vaikui pasiekiamoje vietoje; suteikti vietą; suteikti laiko; paskatinti ir palaikyti. | | | | |
| **Vaiko pasiekimai** | | | | |
| ***2-3 metų*** | ***3-4 metų*** | ***4-5 metų*** | ***5-6 metų*** | ***Brandesniems*** |
| Kartoja matytus veiksmus, judesius, kalbą, veiksmus;  Vaizduoja siužetinius elementus, reiškia savaime kilusias emocijas. | Kuria dialogą tarp veikėjų; Atkuria matytų situacijų fragmentus;  Muzikiniuose rateliuose vaizduoja judesius, veiksmus, reiškia emocijas. | Vaizduoja realistinį ir fantastinį siužetą; Sukuria vaidybinę aplinką;  Muzikiniuose žaidimuose ir rateliuose perteikia 3–4 veiksmų seką. | Improvizuoja trumpas žodines veikėjų frazes, fizinius veiksmus, atskleidžia jų norus, emocines būsenas; Tikslingai naudoja daiktus teatro reikmėms. | Kurdamas bendrauja su kitu vaidinimo veikėju, improvizuodamas dialogą, nuoseklią veiksmų seką, atskleisdamas veikėjų norus, emocines būsenas;  Naudoja veikėjams charakteringas balso intonacijas, judesius, aprangos detales ir kitus reikmenis. |
| ***Vaiko veiksenų pavyzdžiai*** | | | | |
| ***Ankstyvasis amžius*** Imituoja judesiais įvairius personažus – gyvūnus;  persirengia įvairiais veikėjais: dedasi kepures, karūnas, apsiaustus, naudoja įvairius aprangos elementus;  žaidžia pirštininėmis teatro lėlėmis;  pritaiko balso tembrą pasirinktam personažui;  siužetiniame vaidinime paskatintas pritaiko garsinius daiktus, muzikinius instrumentus;  mėgdžioja auklėtojos, draugų vaidybinius veiksmus; dalyvauja siužetiniuose tradiciniuose muzikiniuose spektakliukuose. | | ***Ikimokyklinis amžius*** Žaidžia –vaidina trumputes sceneles pagal literatūrinius, muzikinius, istorinius siužetus;  žaidžia stalo teatrą;  išbando save šešėlių teatre;  kuria veiksmų siužetą iš „čia ir dabar“ pasigamintų ar aplinkoje rastų daiktų;  kuria spektakliukus draugams;  vaidina panaudodamas teatro lėles;  vaidindamas sukuria savo išgalvotą pasaką, istoriją;  vaidina pasakėles be garso – emocijas perteikdamas kūno judesiais ir veido mimikų išraiška;  lankosi profesionalių aktorių spektakliuose. | | |

|  |  |  |  |  |
| --- | --- | --- | --- | --- |
| **Vizualinė raiška** | | | | |
| Vizualinė raiška– tai vaiko raiška vaizdų kalba tapant, liejant akvarele, piešiant tradicinėmis ir skaitmeninėmis priemonėmis, lipdant, konstruojant, aplikuojant, spauduojant, lankstant, karpant ir kt. vizualinės raiškos srityje, kiekvienas gali atrasti tik jam vienam tuo metu itin svarbų savęs išreiškimo būdą be žodžių. Čia vaikas kuria dažniausiai tik jam vienam suprantamus ir labai svarbius dalykus. Vaikui savitu būdu – linijomis, spalvomis ar formomis, sudaromos galimybės ne tik išreikšti save, mažinti emocinę įtampą, bet ir derinti rankos, akies ir kitų kūno dalių judesius, lavinti vaizduotę, kūrybos gebėjimus. Tokiu būdu vaikas mokosi spręsti problemas, jautriai reaguoti į savo ir kitų darbus, mokosi bendrauti vaizdų kalba, įgyja pasitikėjimo savo jėgomis ir savarankiškumo. Kad ir kokią kompoziciją sukurtų ikimokyklinio amžiaus vaikas, dažniausiai ji – spontaniškos raiškos rezultatas.  Vaikai, kurių vizualinė raiška turininga, spontaniška, atvira, nuoširdi, kupina emocijų, kūrybos, išradingumo: sukuria originalius, išraiškingus, dekoratyvius, fantastiškus, nepakartojamus dailės darbelius; atskleidžia savo vizualinės raiškos ir kūrybos individualumą, savitą stilių; noriai, su džiaugsmu imasi vizualinės kūrybos, dalijasi įgyta patirtimi su kitais; pastabūs meno, aplinkos daiktų ir įvykių detalėms, įdėmiau įsiklauso, atidžiau tyrinėja ją kitais pojūčiais ir įgytus potyrius savitai atskleidžia vizualinėje kūryboje; drąsiai eksperimentuoja dailės priemonėmis, medžiagomis, technikomis, atrasdami įvairių dailės raiškos būdų.  Kad sėkmingai plėtotųsi vaiko vizualinė raiška, svarbu: į vizualinio meno pasaulį vaikus vesti per sąlytį su dailės kūriniais, tautodaile; saugoti ir plėtoti vaikų spontanišką vizualinę raišką ir kūrybą, norą vaizdų ir formų kalba, drąsiai ir taip, kaip jam patinka, pasakoti, ką išgyveno, patyrė; skatinti tyrinėti bei eksperimentuoti vaizdavimo priemonėmis, medžiagomis, technikomis; suteikti paskatų raiškai ir kūrybai turtinant jo patirtį, žadinant vaizduotę bei emocijas, palaikant savarankiškus sprendimus, patariant, padedant; sudaryti kūrybinę atmosferą sukuriant pakilią nuotaiką, nuoširdžius santykius, rodant dėmesį ir pagarbą vaiko kūrybos procesui ir rezultatui; vertinti ir puoselėti vaiko vaizduotę, minties ir vaizdo išraiškingumą, originalumą, individualumą, atvirą ir nuoširdžią raišką ir kūrybą. | | | | |
| **Vaiko pasiekimai** | | | | |
| ***2-3 metų*** | ***3-4 metų*** | ***4-5 metų*** | ***5-6 metų*** | ***Brandesniems*** |
| Spontaniškai keverzoja rankų judesių piešinius, juos apžiūrinėja, įžvelgdamas daiktus ir įvykius;  Džiaugiasi dailės priemonės paliekamu pėdsaku ir patiriamais jutimais, siekia pakartoti ir pratęsti įdomią patirtį, intuityviai atranda skirtingus veikimo jomis būdus;  Eksperimentuoja dailės medžiagomis ir priemonėmis, labiau mėgaujasi procesu, o ne rezultatu. | Patirtį išreiškia naudodamas įvairias linijas, jų derinius, geometrines ir laisvas formas, spalvas; Eksperimentuoja dailės priemonėmis atrasdamas spalvų, linijų, formų, faktūrų įvairovę, turi mėgstamas spalvas;  Kuria koliažus, spauduoja įvairiomis priemonėmis, konstruoja, lipdo nesudėtingas formas. | Patirtį išreiškia kitiems atpažįstamais vaizdais; Eksperimentuoja tapybos, grafikos, mišriomis dailės priemonėmis ir medžiagomis, kuria sudėtingesnius koliažus, trimates formas iš įvairių medžiagų, asambliažus, fotografuoja, piešia skaitmeninėmis priemonėmis. | Detalesniais, įtaigiais dailės darbeliais pasakoja realias ir fantastines istorijas, įvykius; Vaizdus papildo grafiniais ženklais;  Eksperimentuoja sudėtingesnėmis dailės technikomis, skaitmeninio piešimo ir kitomis kompiuterinėmis technologijomis. | Drąsiai įgyvendina savo kūrybinius sumanymus, numatydamas galimą sumanymo realizavimo seką bei rezultatą;  Kūrybiškai panaudoja tradicines ir netradicines medžiagas, priemones, technikas sumanymui įgyvendinti;  Bando kurti naudodamasis skaitmeninio piešimo ar kitomis kompiuterinėmis programomis, skaitmeninėmis priemonėmis. |
| ***Vaiko veiksenų pavyzdžiai*** | | | | |
| ***Ankstyvasis amžius*** Eksperimentuoja individualiai ant atskiro didelio formato popieriaus lapo: piešia pieštukais, tušinukais, kreidelėmis, tapo guašu, akvarele; štampuoja piršteliu, teptuku, štampukais.  Daro plaštakos antspaudus. Piešia pagaliuku ant smėlio, sniego; kreida ant lentos, asfalto;  tapo ant medžio lapų, kitų netradicinių paviršių. Lipdo plastilinu iš vieno gabalo (suka rutulį, kočioja tiesiais judesiais). Kuria teminius paveikslus ant tapeto juostos; Eksperimentuoja išbandydamas taškymo būdus; piešia klijais. Kartu su auklėtoja organizuoja miniatiūrų parodėles; štampuoja įvairios faktūros daiktais. | | ***Ikimokyklinis amžius*** Piešia įvairia technika: guašu, akvarele, anglimi, spalvotais pieštukais, vaškinėmis kreidelėmis. Eksperimentuoja maišydami spalvas ir atranda naujus atspalvius. Tapo draugų, mamyčių portretus, gamtos vaizdus, įvairius veiksmo siužetus ir pan.; tapo ant netradicinių paviršių: senų batų, audinio, stiklo ir pan. Aplikuoja „mozaikos principu. Derina kelias dailės raiškos technikas viename darbe; ornamentuoja, sistemingai kartodamas elementus; gamina šventines dekoracijas. Organizuoja fotografijų parodėles; piešia-kuria paveikslus pasinaudodamas šviesos stalu; kuria meninius rėmelius savo darbeliams; tapo vitražus;  Piešia išbandydamas žvakės panaudojimo galimybes. Dalyvauja dailės darbų parodose, projektuose, akcijose, kurias organizuoja įstaigos pedagogai ir kiti socialiniai partneriai. | | |

|  |  |  |  |  |
| --- | --- | --- | --- | --- |
| **Estetinis suvokimas** | | | | |
| Vaiko estetinis suvokimas – tai gebėjimas suvokti, pajausti ir reflektuoti estetinius potyrius, kurie kyla matant ir jaučiant aplinkos (gamtos ir aplinkinio pasaulio, žmonių santykių, veiklos), meno kūrinių, savo ir kitų kūrybos grožį. Tai vaiko estetinių galių– išgyvenimų, intuicijos, jausenos, jautrumo, jausmų, emocijų, estetinio skonio ir vertinimo, supratimo, suvokimo, estetiškumo ir gėrio poreikio, veiklos ir kūrybos – visuma. Estetiniame suvokime svarbiausia ne įgyti žinių, o dvasiškai tobulėti, suprasti tas vertybes ir idealus kurias akcentuoja meno kūrėjas.  Estetinio suvokimo srityje vaikui ugdantis tobulėja: nusiteikimas grožio, meninės kūrybos potyriams bei džiaugsmui; aplinkos, žmonių santykių, meno, savo ir kitų kūrybos grožio pajauta; jautrumas grožiui, meno raiškos priemonėms (spalvai, linijai, formai, judesiui, muzikos garsams ir kt.); jutiminių ir emocinių grožio išgyvenimų prisiminimas, apmąstymas ir dalijimasis su kitais. Estetinis jautrumas, suvokimas ir vertinimas sėkmingai plėtojasi tada, kai per pojūčius patiriami tam tikri išgyvenimai: meno įspūdingumo, darnos, harmonijos, nepakartojamumo, tobulumo sukelti jausmai, pasireiškiantys žavėjimusi, džiaugsmu, gėrėjimusi; prieštaringų emocijų sukeliami estetiniai jausmai, pasireiškiantys džiaugsmu ir liūdesiu, gėrėjimusi ir bjaurėjimusi, meile ir neapykanta (pvz., džiaugiasi personažo sėkme, liūdi ir nuoširdžiai užjaučia nuskriaustą herojų, nori jam padėti); vaikas gyvena, veikia ir kuria harmoningoje, turtingoje estetiškų vaizdų, gražių bendraamžių ir suaugusiųjų santykių grįstoje kasdienėje aplinkoje; turi galimybę aktyviai lavinti akį, klausą, dėmesį ir pastabumą; sutelkia dėmesį ir įsižiūri į formas, spalvas, simetriją, pasakiškumą, judesių darnumą, gamtos harmoniją ir tobulumą; turi galimybę pažinti tautos tradicijas, meną, pajusti gimtojo krašto grožį, girdėti gimtosios kalbos skambesį; įsijautimą į grožį ir jo suvokimą stiprina įspūdingi, išraiškingi, gyvybingi, nuotaikingi, susitelkimą ir susidomėjimą žadinantys dalykai; estetinė kūryba grindžiama pasitikėjimu, draugiškumu, savitarpio pagalba; pratinasi saugoti ir gerbti visa, kas gražu, puoselėti grožį kasdieniame gyvenime. | | | | |
| **Vaiko pasiekimai** | | | | |
| ***2-3 metų*** | ***3-4 metų*** | ***4-5 metų*** | ***5-6 metų*** | ***Brandesniems*** |
| Emocingai reaguoja į dainų garsus, vaidinimo veikėjus, dailės kūrinių objektus;  Intuityviai mėgdžioja tai, kas jam patinka;  Paklaustas pasako, ar patiko muzikos kūrinėlis, dainelė, šokis, vaidinimas, dailės darbelis. | Džiaugiasi menine veikla, nori šokti, dainuoti, vaidinti, pasipuošti; Keliais žodžiais ar sakiniais pasako savo įspūdžius apie kūrinius, gamtos ir aplinkos reiškinius; Reaguoja į kitų vertinimus. | Mėgaujasi muzikavimu, šokiu, vaidyba, dailės veikla;  Grožisi gamtos spalvomis, formomis, garsais; Pastebi kai kuriuos meninės kūrybos proceso ypatumus (siužetą, veikėjų bruožus, nuotaiką, spalvas, veiksmus);  Pasako, kaip jautėsi ir ką patyrė dainuodamas, šokdamas, vaidindamas, piešdamas;  Dalijasi įspūdžiais po koncertų, spektaklių, parodų, renginių lankymo;  Pasako savo nuomonę apie kūrinius, aplinkos objektus. | Stengiasi kuo gražiau šokti, vaidinti, deklamuoti, dainuoti, groti, piešti, konstruoti; Gėrisi ir grožisi savo menine kūryba;  Papasakoja įspūdžius apie meninio kūrinio siužetą; Grožisi ir palankiai vertina savo ir kitų kūrybinę veiklą, įvardija kodėl gražu; Pastebi papuoštą aplinką. | Nori matyti ir kurti grožį aplinkoje, kūrybinėje ir kasdienėje veikloje;  Atpažįsta ir pasakoja apie mene vaizduojamus įvykius ir objektus, išsako samprotavimus apie meninių kūrinių siužetą, vaizduojamų įvykių kaitą, veikėjams būdingus bruožus, kilusius vaizdinius, potyrius; Pasakoja, aiškina, ką pats sukūrė, kaip kūrė;  Reiškia savo nuomonę, apie kūrinius, kodėl gražu;  Domisi kitų meninėmis idėjomis ir jas panaudoja savo veikloje. |
| ***Vaiko veiksenų pavyzdžiai*** | | | | |
| ***Ankstyvasis amžius*** Klausosi sekamų pasakų, skaitomų eiliuotų kūrinių, apsakymų ir pan.; klausosi gamtos garsų; imituoja gamtos garsus; kabina savo meninį darbelį grupės rūbinėlėje, jį komentuoja; puošiasi žaisdamas vaidmeninius žaidimus, dalyvaudamas šventiniuose renginiuose; | | ***Ikimokyklinis amžius*** Dalyvauja organizuojamuose kultūriniuose renginiuose, parodose įstaigoje bei už jos ribų; Klausosi įvairių muzikos kūrinių;  Varto liaudies meno knygas, meninių fotografijų albumus, meno kūrinių reprodukcijų albumus, apžiūri tautodailės darbus.  Stebi įvairius muzikinius, vaidybinius renginius, koncertus;  Lankosi muziejuose, teatre, miesto šventėse, mugėse, cirke, meno kūrinių parodose ir kitur.  Žiūri lėlių ir dramos vaidinimus, klausosi jų įrašų, žiūri animacinius filmukus;  Iš įvairių formų daiktų, gamtinės medžiagos kuria paveikslus, darbelius, puošia jais aplinką.  Gėrisi savo ir kitų sukurtomis knygelėmis, vertina, pasako kodėl gražu.  Diskutuoja, kalbasi, pasakoja apie matytus, girdėtus meno kūrinius, aplinkos ir gamtos objektus, reiškinius. | | |

**SĖKMINGAI BESIUGDANTIS: į visas ugdymosi kryptis integruojamos ugdymo(si) sritys**

|  |  |  |  |  |
| --- | --- | --- | --- | --- |
| **Iniciatyvumas ir atkaklumas** | | | | |
| Iniciatyvumas apibūdinamas kaip smalsumas, domėjimasis nauja informacija bei veikla, entuziastingas naujos informacijos, naujų veiklos ar raiškos būdų ieškojimas, noras išmokti. Atkaklumas – tai gebėjimas gana ilgą laiką, amžiaus galimybių rinbose, nepalikti atliekamos veiklos. Iniciatyvumo ir atkaklumo esminė nuostata, tai vaiko didžiavimasis savimi ir didėjančiais savo gebėjimais.Vaikas geba pats susirasti jį dominančią veiklą, ją turiningai plėtoti. Iniciatyvus ir atkaklus vaikas įsitraukia į suaugusiojo pasiūlytą ugdymosi veiklą, susikoncentruoja, geba susidoroti su iškilusiomis kliūtimis. Atkaklumos pagrindas - tai vaiko noras daryti įtaką aplinkiniam pasauliui ir noras siekti tikslų. Iniciatyvumo ir atkaklumo srityje tobulėja vaiko gebėjimas susidoroti su kliūtimis, vaikas siekia savo sumanymų realizavimo. | | | | |
| **Vaiko pasiekimai** | | | | |
| ***2-3 metų*** | ***3-4 metų*** | ***4-5 metų*** | ***5-6 metų*** | ***Brandesniems*** |
| Pats pasirenka daiktus, su jais žaidžia, daug kartų atkakliai bando atlikti naują veiksmą, kartoja tai kas pavyko;  Pats noriai mokosi iš tų, su kuriais jaučiasi Saugus;  Veiksmais ir atskirias žodžiais reiškia norus, veda suaugusįjį prie dominančių daiktų. | Sutelkia dėmesį ilgesniam laikui, bandydamas savarankiškai apsirengti, užsisegti sagas. Rodo iniciatyvą vadovauti sugalvotam žaidimui. | Rodys iniciatyvą vadovauti sugalvotam žaidimui, kviesdamas draugus žaisti. Dalyvauja suaugusiojo organizuotoje veikloje. Atsidūręs probleminėje situacijoje, pats ieško sprendimo, nepasisekus kreipsis į suaugusį. | Vaikas pats sugalvoja žaidimą, jį plėtos vienas ar su draugu, ilgesnį laiką, ar net kitą dieną. Priima auklėtojos pasiūlytą veiklą, ją plėtoja savitai. Jei prireiks pagalbos, prašys suaugusiojo. Žais ilgą laiką trunkančius kūrybinius žaidimus. Nepavykus ką nors sukonstruoti ar pastatyti, kreipsis į draugą pagalbos. | Nusiteikęs pradėti siūlyti naują veiklą, ją užbaigti, užmegzti naują draugystę;  Savo iniciatyva pagal savo pomėgius, interesus pasirenka veiklą, ilgam įsitraukia, ją plėtoja;  Nuo pradžios iki pabaigos gali atlikti ir nepertraukiamą veiklą;  Palankiai priima ištūkius, bando pats įveiksti kliūtis. |
| ***Vaiko veiksenų pavyzdžiai*** | | | | |
| ***Ankstyvasis amžius*** Žaidžia, ką nors veikia, laisvai juda erdvėje, pats keičia veiklą.  Noriai išbando suaugusiojo pasiūlytus žaidimus, naujus žaislus.  Džiaugiasi pagiriamas, stengiasi išmokti, kas sunkiau sekasi.  Dažnai sako: „Aš pats”.  Pats pasirenka ką nori veikti, ką veiks vėliau.  Pats pasirenka kokią lėlytę aprengs, kokią knygelę vartys | | ***Ikimokyklinis amžius***  Savarankiškai įveikia kliūtis savo veikloje, nepasisekus kviečiasi bendraamžius, tik po to kreipiasi į suaugusį.  Atlikdamas darbelius, užduotėles kartoja tol, kol pavyksta: renkasi kitas priemones, būdus.  Tęsia pradėtą iš vakaro žaidimą, veiklą.  Siūlo idėjas kaip įdomiau pasveikinti draugą, kokius daiktus pasiimti į išvyką ir pan.  Ištikus nesėkmei, noriai priima draugo ar suaugusiojo patarimus.  Pasirenka veiklą, ją savarankiškai ją plėtoja vienas ir su draugais, tęsia ir kitą dieną.  Į savo sugalvotą veiklą kviečia įsitraukti kitus vaikus, ir suaugusius.  Ilgą laiką veikia, žaidžia vienas ar su draugais, pratęsia žaidimą po kiek laiko. | | |

|  |  |  |  |  |
| --- | --- | --- | --- | --- |
| **Tyrinėjimas** | | | | |
| Tyrinėjimas – tai procesas, kai atidžiai žiūrint, klausant, uodžiant, liečiant, ieškant informacijos įvairiuose šaltiniuose sužinoma apie gyvosios ir negyvosios gamtos objektus bei reiškinius, žmogaus sukurtus daiktus, žmonių gyvenimą.Vaikas tyrinėdamas bando, eksperimentuoja, išbando naujus daiktus ar medžiagas, aplinkos sąlygas. Esminė tyrinėjimo nuostata –tai smalsus, bsidomintis, viskuo kas vyksta aplinkui, noriai stebintis, bandantis ir samprotaujantis vaikas. .Tyrinėjimui būdingos tam tikros savybės. Jis gali būti iš anksto apgalvotas ir sistemingas arba atsitiktinis. Kartais vaikas tyrinėja skatinamas suaugusiųjų, kartais - vedamas savo įgimto smalsumo. Tyrinėdamas vaikas naudojasi esama ir buvusia patirtimi. Tyrinėjant įgyta patirtis gali būti naudinga ir vėliau mokantis naujų dalykų. Kita vertus, tyrinėjimas pats savaime gali būti malonus užsiėmimas, vėlesniame amžiuje peraugantis ir į profesinį ar mokslinį smalsumą. | | | | |
| **Vaiko pasiekimai** | | | | |
| ***2-3 metų*** | ***3-4 metų*** | ***4-5 metų*** | ***5-6 metų*** | ***Brandesniems*** |
| Stengiasi pamatyti, išgirsti, paliesti, paimti, paragauti žaidlus ir kitus daiktus;  Stengiasi išbandyti žaislus ar daiktus, stebi kas vyksta aplinkui, rodo kitiems, ką pavyko padaryti;  Mėgsta žaisti slėpynių;  Patikusį veiksmą prašo pakartoti daug kartų. | Atsargiai elgiasi su nepažįstamais daiktais ir medžiagomis;  Skaičiuoja, dėlioja tam tikra tvarka daiktus, bando padėti į vietą, savaip tvarkyti žaislus, mielai padalija ką nors kitiems po lygiai, pasidalina per pusę;  Bando išardyti žaislus, pažiūrėti kas yra jų viduje;  Varto knygas, vaizduoja, kad skaito, kalba apie tai, ką mato paveikslėliuose. | Pats pasirenka žaidimui ar kitai veiklai reikalingus daiktus ir medžiagas, paaiškina, kodėl pasirinko;  Žaisdamas tyrinėja, išbando daiktus bei medžiagas;  Žaidimui bando panaudoti įvairius daiktus, kartais meliau žaidžia su artimiausios aplinkos daiktais nei žaislais ir išradingai juos panaudoja. | Geba suvokti ryšį tarp to, kaip daiktas padarytas ir jo paskirties;  Domisi medžiagomis, iš kurių padaryti daiktai, ir jų savybėmis;  Sovokia medžiagos, iš kurios padarytas daiktas, pasirinkimo tikslumą;  Samprotauja apie daiktų naudojimą, bando paaiškinti, kokios jų savibės padaro juos tinkamus; | Domisi aplinka, mėgsta stebėti, kaip auga augalai, kaip elgiasi gyvūnai, noriai atlieka paprastus bandymuis, tyrinėja, išb kokių medžiagų padaryti daiktai, kur jie naudojami;  Samprotauja apie tai, ką atrado, sužinojo, kelia tolesnius klausimus, siūlo idėjas, ką dar galima būtų tyrinėti. |
| ***Vaiko veiksenų pavyzdžiai*** | | | | |
| ***Ankstyvasis amžius*** Natūraliai domisi savimi ir kitais žmonėmis, pastebi panašumus ir skirtumus;  Suvokia save: savo vidinius ir išorinius išskirtinumus, privalumus ir trūkumus.  Išbando įvairius pasaulio pažinimo būdus: uosto, liečia, klauso, apžiūrinėja, ragauja, stebi, pavadina, apibūdina, klausinėja, aiškinasi, lygina, grupuoja.  Laisvai juda grupės erdvėje, domisi kas, kur yra.  Parodo save, savo kūno dalis.  Žaisdamas, stebi ką daro kitas vaikas, kartu žaidžia.  Pats pasiima žaislus, priemones, padeda juos į vietą.  Suranda paslėptą daiktą.  Išgauna įvairius garso būdus, panaudojant aplinkos daiktus, savo kūną (beldžia, tuksena, ir t.t.).  Pažįsta kai kai kuriuos gyvūnus, paukščius, augalus.  Skiria kelias daržoves, vaisius pagal skonį, išvaizdą.  Pastebi ir nusako koks oras. | | ***Ikimokyklinis amžius*** Domisi techniniais atradimais, eksperimentuoja, tyrinėja; Rezultatus žymi simboliais, piešiniais;  dalyvauja išvykose, stebi naują aplinką, kultūros ir gamtos paminklus;  Tirpina sniegą, užšaldo vandenį, piešia ant šlapio popieriaus.  Tyrinėja daiktus ant šviesos stalo, šviesos dėžučių.  Stebi ir tyrinėja gamtos reiškinius, kuria gamtininko kalendorių.  Prižiūri daržą ir javų laukus įrendtus darželio teritorijoje (stebi, matuoja).  Stebi, analizuoja įvairius reiškinius ir dalykus: plaukia- skęsta, karšta- šalta, saldu-sūru,karu...  Atlieka bandymus su balansinėmis svarstyklėmis.  Žaidžia su kortelių rinkiniais „Pavojingi daktai”, „Naminiai ir laukiniai gyvūnai”.  Išbando magnetą grupės aplinkoje, lauke.  Su auklėtoja kuria išvykos žemėlapį.  domisi savo šeima, žino apie savo šeimos narius, tradicijas;  Domisi techniniais atradimais, eksperimentuoja, tyrinėja;  rezultatus žymi simboliais, piešiniais;  Dalyvauja išvykose, stebi naują aplinką, kultūros ir gamtos paminklus.  Varto knygas, žurnalus, paveikslėlius, nuotraukas apie gamtą, žmones, miestus, pasaulio šalis, profesijas, technikos stebuklus, žmogaus sukurtas vertybes. Ieško naujos informacijos;  Įgytą pažinimo patirtį naudoja praktiškai: vaidina, imituoja, pamėgdžioja, kuria.  Domisi dangaus kūnais, klauso pasakojimų, sakmių apie juos, patys fantazuoja;  Jaučia atradimo, tyrinėjimo, pažinimo džiaugsmą;  Laisvai juda, orientuojasi supančioje erdvėje, žodžiais išreiškia erdvinius santykius;  Suvokia laiko tėkmę, paros, metų laikų kaitą;  Klauso pasakų, mįslių, dainų, priežodžių, greitakalbių, plečiančių pasaulio pažinimą. | | |

|  |  |  |  |  |
| --- | --- | --- | --- | --- |
| **Problemų sprendimas** | | | | |
| Priimti atsakingus sprendimus geba tie vaikai, kurie turi stiprų socialinį emocinį pasirengimą, sugeba patys įvertinti savo veiksmų pasekmes, geba interpretuoti ir pritaikyti žinias sudėtingoms užduotims, iššūkiams spręsti.  Vaikai, turintys labai stiprius socialinius ir emocinius įgūdžius, yra geri puikūs bendravimo meistrai. Tokie vaikai turi aiškų suvokimą kas jie yra, kokios yra jų stipriosios ir silpnosios pusės. Tokie vaikai geba greitai atpažinti savo emocijas ir savo reakcijas bei veiksmus nukreipti konstruktyviu keliu. Jie sugeba patys kurti tarpusavio santykius, išlaikyti draugystę su bendraamžiais ir palaikyti gerus santykius su suaugiausiais asmenimis. Tokie vaikai geba problemas spręsti žaismingai ir bendradarbiaudami su kitais asmenimis.  Dalyvaujant kitų vaikų grupėje, bendraujant su suaugusiais vaikas pamažu mokosi tokių socialinių įgūdžių kaip savo ir kitų jausmų atpažinimo bei nusakymo, skirtingumo suvokimo ir priėmimo, gebėjimo dalytis, prisiimti atsakomybę, padėti kitiems, spręsti problemas. Kad vaikas viso to galėtų mokytis, jam labai svarbu jaustis saugiam ir patirti sėkmę, bent jau kur kas dažniau nei nesėkmę, jam svarbu jaustis vertingam.  Valia, kaip sąmoningas savo elgesio, vidinių ir išorinių veiksnių valdymas, atsiranda ikimokykliniame amžiuje. Priešmokyklinukai pratinasi savarankiškai spręsti problemas, ieško būdų sunkumams nugalėti. J. Laužikas (1993-1997) teigia, kad protas nurodo gyvenimo kelią, jausmai turtina asmenybę, o valia palydi galutinę pergalę. Psichologai teigia, kad valia žmogui nėra įgimta, o jos formavimui labai svarbu kryptingumas. | | | | |
| **Vaiko pasiekimai** | | | | |
| ***2-3 metų*** | ***3-4 metų*** | ***4-5 metų*** | ***5-6 metų*** | ***Brandesniems*** |
| Išbando jau žinomus  veikimo būdus;  Stebi savo veiksmų pasekmes.  nepavykus atlikti veiklos  prašo pagalbos arba meta veiklą | Išbando įvairias daiktų panaudojimo galimybes;  Noriai ir drąsiai imasi veiklos;  Supranta, kada pavyko įveikti sunkumus. | Ieško tinkamų sprendimo būdų;  Bando įveikti sunkumus pats;  Nepasisekus prašo suaugusiojo pagalbos. | Pradeda matyti sprendimų pasekmes;  Tariasi su kitais dėl veiksmų atlikimo;  Nepasiekus tikslo, bando keletą kartų. | Sudėtingą veiklą priima natūraliai, nusiteikęs įveikti kliūtis;  Žino ar problemą gali įveikti pats;  Siūlo ir priima pagalbą,  mokosi iš klaidų. |
| ***Vaiko veiksenų pavyzdžiai*** | | | | |
| ***Ankstyvasis amžius*** kartoja auklėtojos rodomus veiksmų su daiktais būdus;  žaidžia savaravkiškai vienas šalia kito,domisi šalia esančiais bendraamžiais;  viską nori daryti patys;  žaidžia auklėtojos sudarytas problemines situacijas;  stebi, tyrinėja viską, kas vyksta aplinkui;  uždavus klausimą, bando rasti tinkamą problemos sprendimą;  padeda daiktus į vietą. | | ***Ikimokyklinis amžius***  Žaidžia vaidybinius žaidimus;  Laikosi susitarimų, bendrų taisyklių, tvarkos;  domisi, apibūdina žmonių emocijas: linksmas, liūdnas, piktas, draugiškas ir t.t.  Sprendžia problemines situacijas; bando tinkamu būdu reikšti emocijas ir atsakyti už savo veiksmus;  Žaidžia labirintų žaidimus.  Siekdamas aukštai esančio ar užkritusio daikto, panaudoja šalia esantį daiktą, žaislą.  Diskutuoja aptardamas grupės problemas, pasako ką darytų kitaip, ieško spredimų, pasako kodėl,  Tyrinėdamas, bandydamas pasirenka tinkamiausias priemones, komentuoja, kodėl jas pasirinko.  Prašo padėti, klausia patarimo.  Pasirenka iš kelių pasiūlytų sprendimo būdų.  Prisimena, kokius iškilusios panašios problemos sprendimo būdus jie taikė anksčiau: Ką daryti? – patarimai draugams;  sudarinėja veiksmų planą tikslui pasiekti, tariasi su darugu taiso sugadintą daiktą, suplėšytą knygutę;  Bando su auklėtoja įvardinti pasekmes „Kas bus, jeigu...“;  žaidžia sveikatos saugojimo žaidimus: „Kaip pereiti gatvę?“, „Susirgo...“ ir pan. ;  Ieško ir randa paveikslėliuose skirtumų. | | |

|  |  |  |  |  |
| --- | --- | --- | --- | --- |
| **Kūrybiškumas** | | | | |
| Ikimokyklinio amžiaus tarpsnis – tai sugebėjimas atrasti visiškai naujus išraiškos arba problemos sprendimo būdus, visiškai naujų dalykų atskleidimas. Kiekvienas vaikas turi vidinę galią tapti kūrybingas. Maži vaikai natūraliai yra smalsūs ir kūrybingi. Žaisdami, piešdami, dirbdami savo sumanytus darbelius saugioje aplinkoje, jie jaučia malonumą, neįspraudžia savo kūrybos proceso ir produkto į „teisingumo – neteisingumo“ rėmus, kurie slopintų kūrybiškumą. | | | | |
| **Vaiko pasiekimai** | | | | |
| ***2-3 metų*** | ***3-4 metų*** | ***4-5 metų*** | ***5-6 metų*** | ***Brandesniems*** |
| Domisi naujais daiktais, vaizdiniais, garsais, judesiais. | Pasitelkia vaizduotę ką nors veikdamas: žaisdamas, pasakodamas, judėdamas. | Išradingai, neįprastai naudoja įvairias medžiagas, priemones.  Džiaugiasi savitu veikimo procesu ir rezultatu. | Nori atlikti ir suprasti vis daugiau naujų, nežinomų dalykų. | Pasineria į kūrybos procesą, įsivaizduoja, fantazuoja, remiasi vidine nuojauta. |
| ***Vaiko veiksenų pavyzdžiai*** | | | | |
| ***Ankstyvasis amžius*** Atranda naujus veiksmus (tapyti ant veidrodžio, ridenti, nardinti į vandenį) ir taiko juos daiktų tyrinėjimui;pats puošia savo padarytus darbelius;.  Plėšo atsitiktines formas iš balto, spalvoto popieriaus.  Stato, konstruoja, dėlioja dėliones, mozaikas.  „Muzikuoja” su grupėje esančiais daiktais, vaikiškais instrumentais.  Eksperimentuoja su modelinu, moliu, druskos tešla, sniegu, smėliu.  Kartu su auklėtoja puošia grupės patalpas prieš šventes.  Klausydamas muzikos, atlieka elementarius laisvus, ritmiškus judesius.  Pats išbando pasirinktas dailės priemones: taškuoja, brūkšniuoja, keverzoja įvairaus dydžio teptukais, flomasteriais, kreidelėmis, pieštukais.  Serviruoja, puošia stalą savo žaisliuko šventei.  Suteikia aplinkos daiktams kitas funkcijas (kaladėlė- mašinėlė) ir jais žaidžia | | ***Ikimokyklinis amžius***  Eksperimentuoja su popieriumi, jo faktūromis, spalvomis nebijo suklysti (piešimas anglimi, spalvotu trintuku, gėle, žole, dantų pasta);  Tapo ant burbulinės plėvelės, dažo rutuliukais, ratukais;  aplikuoja iš pačių pasigamintų popierėlių, vienkartinių lėkštučių, tapetų, folijos.  Ieško atsakymų, naujų idėjų, netikėtų sprendimų, neįprastų medžiagų, priemonių, atlikimo variantų;  Kuria atvirukus, kvietimus, emblemas, puošia buitį.  Išradingai panaudoja gamtinę medžiagą savo kūrybiniuose darbeliuose.  Aplikuoja, kuria vitražus, panaudodamas aplinkoje esančias medžiagas (žurnalus, gofruotą kartoną, plastiko atliekas ir pan.).  Iliustruoja muzikos kūrinius dailės priemonėmis.  Savo idėjas išreiškia dailės, piešimo priemonėmis.  Atlieka kūrybinius darbus grupelėmis ir po vieną.  Panaudoja tapybos, piešimo, dekupažo, koliažo, skrebinimo ir kt. dailės technikas, jas tyrinėja.  Susiplanuoja laiką, eigą ir atlieka kūrybinį darbą, žaidimą.  Tęsia pradėtas istorijas, patys jas kuria, komentuoja.  Kuria melodijas tekstams, savo daineles.  Tapo, lipdo su tradicinėmis ir netradicinėmis priemonėmis, jas išradingai panaudoja.  Improvizuoja su vaikiškais instrumentais, aplinkos daiktais, kurdamas savo ritmus.  Groja grupės „orkestre”, sukuria savo orkestrinį kūrinį.  Kuria savo spektaklį, parenka drabužius, scenografiją.  Maišo spalvas savo nuožiūra, džiaugiasi išgautais atspalviais.  Kuria savo eilėraščius, miniatiūras, jas iliustruoja.  Kuria imitacinius judesius muzikiniams žaidimams, dainelėms. | | |

|  |  |  |  |  |
| --- | --- | --- | --- | --- |
| **Mokėjimas mokytis** | | | | |
| Mokėjimas mokytis ikimokykliniame amžiuje suprantamas kaip noras išmokti ir atkaklus o tikslo siekimas. Mokėjimas mokytis – vaikas turtėja pažintimis, vysto savo pažintines galias, pasirengimas imtis naujų užduočių, gebėjimas kontroliuoti veiklos procesą, taikyti savo žinias kasdieninėje veikloje. | | | | |
| **Vaiko pasiekimai** | | | | |
| ***2-3 metų*** | ***3-4 metų*** | ***4-5 metų*** | ***5-6 metų*** | ***Brandesniems*** |
| Reaguoja į kalbinimą, mimiką, žaislus, daiktus;  Stebi veiklą, bando pakartoti pavykusį veiksmą. | Klausia, kaip kas nors vyksta, kaip veikia, atidžiai stebi, bando;  Džiaugiasi tuo, ko išmoko. | Mėgsta kūrybiškai žaisti, veikti, pasaką veikė, ko išmoko. Drąsiai spėja, bando, klysta, taiso klaidas. | Aptaria padarytus darbus, planuoja ką toliau darys, kad išmoktų;  Ieško informacijos įvairiuose šaltiniuose. | Samprotauja apie mokymąsi mokykloje;  Siūlo idėjas ko ir kaip galima išmokti;  Klausinėja draugų, prašo pagalbos suaugusiųjų;  Apmąsto, samprotauja, ko mokėsi, ką išmoko ko norėtų išmokti. |
| ***Vaiko veiksenų pavyzdžiai*** | | | | |
| ***Ankstyvasis amžius*** Tyrinėja žaislus ir daiktus visais pojūčiais.  Mėgdžioja, klausia, žaidžia bendrus žaidimus.  Žiūri paveikslėlius knygelėse.  Išbando irnoriai žaidžia naujus žaidimus.  džiaugiasi tuo ką išmoko, džiaugiasi pagiriamas.  Apžiūrinėja aplinkos daiktus, klausinėja ką su jais daryti, juos naudoja žaidimuose.  Vienas ir su draugais stato, konstruoja, dėlioja dėliones.  Mėgdžioja įvairius gyvūnus, žmones.  Dėlioja žaislus, daiktus pagal dydį, spalvą. | | ***Ikimokyklinis amžius*** Atlieka įvairias užduotėles pasiekimų knygelėse.  Stebi ir pasakoja apie žmones, gamtą, aplinką.  Ieško informacijos knygose, enciklopedijose, su tėveliais internete, televizijoje ir kt.  Stebi ir mokosi vieni iš kitų;  Aptaria padarytus darbus, planuoja tolimesnes savo veiklos užduotis.  Žaidžia sudėtingesnius žaidimus.  Dalyvauja varžybose, akcijose, projektuose.  Žaidžia žaidimus: „Paliesk ir atpažink”, „Uostau, ragauju”.  Užduoda klausimus apie įvairius reiškinius, objektus „kodėl”, „kaip”, „kada” „iš kur atsiranda”.  Pastebi ir išbando grupėje naujai atsiradusias priemones, žaislus.  Sprendžia galvosūkius. | | |

# 4.2. Metodai ir priemonės

Organizuojant vaiko ikimokyklinį ugdymą taikomi įvairūs ugdymo metodai ir priemonės: žaidimas, aktyvus judėjimas, komandinė veikla, vaidinimas, dainavimas, šokis, deklamavimas, pasakojimas, saviraiškos situacijų kūrimas, palankios aplinkos sudarymas, informacijos paieška, analizė, sisteminimas, vaiko elgesio ir veiklos modeliavimas, problemų sprendimas.

Įgyvendinant numatytą ugdymo turinį, pedagogas pasirenka metodus ir būdus, kaip žaismingai organizuoti kasdieninę vaikų veiklą, apmąsto ką veikdamas vaikas gali sėkmingai ugdytis, siekti programoje numatytų tikslų ir uždavinių.

# 5. UGDYMO(SI) PASIEKIMAI IR JŲ VERTINIMAS

# 5.1. Vaiko pasiekimų vertinimo samprata ir prasmė

Vaiko pasiekimų ir pažangos vertinimas – asmenybės pažinimo ir ugdymo(si) poreikių pripažinimo pagrindas. Vaiko pasiekimai – tai įgyti gebėjimai socialinėje, kalbos ir komunikavimo, pažinimo, sveikatos saugojimo ir meninio ugdymo srityse.

Vaikų pasiekimų vertinimo tikslas – nustatyti esamus ugdytinių gebėjimus bei numatyti tolesnio ugdymo(si) gaires.

***Vertiname, kad:***

* pažintume vaiką (vaiko ugdymosi poreikius, interesus, pomėgius, galias, stilių, charakterio ypatumus, kultūrinius skirtumus);
* atskleistume vaiko pastangas ir pažangą bei skatintume jo ugdymąsi;
* apmąstytume (reflektuotume) įgyvendintus programos tikslus ir uždavinius;
* planuotume tolesnio ugdymo perspektyvas individualiai kiekvienam vaikui ir vaikų grupei;
* apibendrinę sukauptą vertinimo informaciją, koreguotume ugdymo planus;
* pateiktume vertinimo informaciją vaikui, vaiko tėvams ir kitiems ugdytojams.

# 5.2.Vertinimo ciklas

Vertinimo cikląsudaro šie etapai: *vaiko pažinimas, planavimas, duomenų dokumentavimas, informavimas.* Kiekviename etape tikslingai atliekamos vertinimo procedūros, padeda surinkti patikimą informaciją, ją interpretuoti ir panaudoti numatant konkrečias kiekvieno vaiko ir vaikų grupės ugdymosi kryptis bei tobulinti ugdymo procesą (1 pav.).

**Vaiko pažinimas**

(informacijos apie vaiką kaupimas: stebime, klausome, pasižymime, fiksuojame)

**Informavimas apie ugdymo(si) pasiekimus** (dalijamasis informacija apie daromą vaiko pažangą su vaikų tėvais, pedagogais)

**Duomonų dokumentavimas** (sukauptos informacijos apie vaiką analizė, panaudojimas)

**Vertinimo planavimas** (namatomi/koreguojami ugdymo tislai, uždaviniai, turinys, vertinimo metodai)

**1 pav. Vertinimo ciklas.**

# 5.3. Vaiko ugdymosi pasiekimų vertinimo metodai ir būdai

Vaiko ugdymo(si) pasiekimų vertinimas vyksta ugdomojo proceso metu. Tai nuolatinis procesas, kurio metu stebima ir fiksuojama vaiko veikla, užrašomi jo samprotavimai, su vaiku bendraujama, žaidžiami žaidimai, atliekamos įvairios veiklos.

Kad vertinimas būtų pagrįstas, teisingas, būtina nuolatinė, tiksli ugdytinio veiklos rezultatų analizė. Šiam tikslui pasiekti naudojami įvairūs vertinimo metodai: *stebėjimas, pokalbis, vaiko veiklos ir kūrybos darbų analizė, vaiko elgesio faktų analizė, atskirų situacijų aprašymas ar kt.*

***Stebėjimas*** – natūralus vaiko pažinimas ir vertinimo informacijos kaupimas. Aktyvus, kryptingas ir tikslingas vaiko veiklos stebėjimas gali padėti pedagogui laiku ir tinkamai vertinti vaiko pasiekimus ir pastebėti gebėjimų augimą.

Pedagogas gali naudoti įvairias stebėjimo technikas, pavyzdžiui, fotografiją, aprašymą, filmavimą, dienoraštį, individualius ir grupinius vaikų pokalbius, mintis ir kt. Stebėti tai, ką vaikas veikia kiekvieną dieną – tai pamatyti autentišką vaiko elgesį kasdieninių situacijų, įprasto dienos ritmo metu.

Siekdami sukaupti informatyvią vertinimo informaciją, planuotai, nuosekliai organizuokime individualius ***pokalbius*** su kiekvienu vaiku. Svarbu, kad tai vyktų natūraliai. Skatinkime vaiką kalbėti arba leisti jam pasirinkti laiką, kada jis norėtų pasikalbėti. Prasminga susitarti su vaikais (4–5 metų), kad savaitė skiriama ne tik žaidimams, įvairioms veikloms, bet ir pokalbiams. Pokalbių metu galime įrašyti vaiko kalbą (jei tam neprieštarauja vaikų tėvai) arba kitu būdu fiksuoti tai, ką kalba ugdytinis.

Šie komentarai analizuojami ir aptariami individualiai su kiekvienu vaiku ir vaikų tėvais. Atsižvelgus į padarytą ugdymosi pažangą, numatomos tolesnio ugdymo gairės. Jei reikia, tuomet vaikui teikiama specialistų (logopedo, specialiojo pedagogo, psichologo) pagalba.

***Vaiko veiklos ir kūrybos darbų analizė*** padės suprasti vaiko gebėjimų raidą ir parengti tolesnes jo ugdymo gaires.Vaiko kūrybiškumą, meninio suvokimo ir raiškos įgūdžius, galima įvertinti atliekant vaiko veiklos rezultatų analizę. Vaiko kasdienė veikla yra tai, ką jis daro ir kaip jis tai atlieka. Svarbu analizuoti ne tik tam tikros veiklos rezultatą, bet atkreipti dėmesį į patį kūrimo procesą. Tam tikro daikto ar veiksmo kūrimo procesas gali suteikti daugiau informacijos nei galutinis rezultatas.

***Vaiko elgesio faktų analizė.*** Stebimas vaiko elgesys įvairiose kasdienėse situacijose, žaidybinėje ir kitose vaiko veiklose. Vaiko elgesį stebime nuolat, analizuojame stebėjimo rezultatus, darome apibendrinančias išvadas. Svarbu sudaryti palankią aplinką, kurioje vaikai jaustųsi saugūs tyrinėdami, eksperimentuodami, inicijuodami žaidimus ir aktyviai veikdami. Tokioje aplinkoje stebimas vaikų elgesys yra informatyvi vertinamoji medžiaga tolesniam vaiko ugdymui(si) planuoti ir numatyti veiklas, padėsiančias vaiko individualybei sėkmingai skleistis.

***Atskirų situacijų aprašymas.*** Ugdymo proceso metu ryškėja įvairios vaikų ugdymosi pasiekimus atskleidžiančios situacijos. Vaikams būdingi temperamento, interesų, pažinimo būdo ir turimos patirties skirtumai. Jie taip pat skirtingai pasireiškia įvairių situacijų kontekste. Šias situacijas svarbu trumpai fiksuoti ir kaupti vaiko pasiekimų aplanke, apraše. Vėliau analizuoti šią vertinimo informaciją, lyginti su ankstesniais konkretaus vaiko pasiekimais. Šią informaciją panaudoti siekiant naujų ugdymosi tikslų.

Vaikas ***skatinamas įsivertinti*** siekiant formuoti supratimą apie jo paties ugdymąsi. Vaiko klausiama, ar jam patiko atlikti tam tikrą veiklą, koks buvo šio darbo, ar veiklos sumanymas, ar pavyko pasiekti to, ko buvo norima, ko išmoko, ko norėtų dar pasimokyti, kad sektųsi geriau ir pan.

5.4. Vertinimo dokumentavimas

Kiekvieno vaiko pasiekimai fiksuojami vaiko aplanke.

Vaikų ugdymosi pasiekimai vertinami du kartus per metus – pirmas vertinimas iki   
einamųjų metų spalio 31 d., antras vertinimas iki einamųjų metų balandžio 31 d.

Aplanke pateikiama:

* duomenys apie vaiką (vardas ir pavardė, amžius, ypatumai ir gebėjimai, ir kt.);
* vaiko pasiekimų vertinimo (pedagogo ir tėvų) anketos.

Vertinimo forma pateikiama prieduose (1 Priedas)

5.5. Informavimas apie ugdymo(si) pasiekimus

Daugiausiai informacijos apie vaikų pasiekimus pedagogas gauna stebėdamas vaikų veiklą ir reflektuodamas stebėjimų patirtį. Kiekvienas vaikas siekia būti įvertintas už atliktą darbą, todėl svarbu vaikui suprantama kalba paaiškinti, kaip jam sekėsi viena ar kita veikla, ar reikėtų dar pasistengti. Vaiko pasiekimai yra vertinami žodžiu, įvairiomis neverbalinėmis priemonėmis (gestu, mimika ar pan.). Vaikų tėvams informacija apie vaikų pasiekimus teikiama reguliariai, individualiai pagal poreikį. Jei atsiranda tam tikrų ugdymosi sunkumų, tuomet tėvai informuojami apie įvairių specialistų teikiamą pagalbą, kuri galėtų veiksmingai pagerinti ugdymosi rezultatus.

**Galimos tėvų informavimo formos pateikiamos 2 paveiksle.**

2 pav. *Galimos tėvų informavimo formos*

Ikimokyklinio amžiaus vaikų pasiekimų vertinimas – tai pagalba vaikui, nusakant pasiekimus (pasidžiaugiant vaiko sėkme), ką ir kaip reikėtų gerinti, kad kitą kartą būtų dar geriau. Siekdami susitartų tikslų, mokydamiesi iš savo klaidų vaikai tobulėja, perima kultūros, kurioje gyvena, vertybes, tampa neatsiejama aplinkos dalimi. Jeigu jau ikimokykliniame amžiuje ugdytiniai mokosi darbus atlikti pagal susitartus kriterijus iki galo, tikėtina, kad jiems bus lengviau socializuotis mokykloje.

# 5.6. Vaiko pasiekimų ir ugdymo perspektyvų refleksija

Programoje pateiktą vaiko pasiekimų ir pažangos vertinimo sampratą, prasmę, metodus ir kt. pedagogai galės tobulinti apmąstydami:

* Ar vaiko pasiekimų vertinimas atitinka vaiko įvairiapusiško ugdymo tikslus;
* Ar vertinimas padės gerinti ugdymo kokybę ir plėtoti vaiko pasiekimus;
* Ar vertinimas turės poveikį įstaigos kultūros kaitai, ugdymo(si) kokybei ir pan.

Atlikus vaiko pasiekimų vertinimą, apibendrinus rezultatus, numatomos tolimesnės gairės, tikslai ir uždaviniai.

# 6. NAUDOTA LITERATŪRA IR ŠALTINIAI

1. Adaškevičienė E. (1994).*Vaikų fizinio ugdymo pedagogika*. Vilnius: Egalda.
2. Andrikienė R.M., Ruzgienė A. (2001). *Ankstyvosios vaikystės pedagogika*. Klaipėda: Minklės leidyba.
3. *Bendroji priešmokyklinio ugdymo ir ugdymosi programa* (2004). Vilnius: Švietimo aprūpinimo centras.
4. Bitinas, B. (2000). *Ugdymo filosofija.* Vilnius, Enciklopedija.
5. *How Does Learning Happen? Ontario’s Pedagogy for the Early Years*. (2014). Prieiga per internetą: [https://ascy.ca/wp-content/uploads/2014/06/How-Does-Learning-Happen\_ Final.pdf](https://ascy.ca/wp-content/uploads/2014/06/How-Does-Learning-Happen_%20Final.pdf)
6. Jautakytė R. (2014). Kūrybiškumo samprata ir jo ugdymas darželyje: ikimokyklinio auklėjimo pedagogų pozicija. *Tiltai.* Nr. 1, p. 87-103.
7. Monkevičienė O. (2008). Ikimokyklinio ir priešmokyklinio ugdymo(si) turinio kaitos tendencijos. *Pedagogika*. Mokslo darbai. T. 91. P.66-73
8. Monkevičienė O. ir kt. (2014). *Ikimokyklinio amžiaus vaikų pasiekimų aprašas.* ŠMM Švietimo aprūpinimo centras.
9. Monkevičienė O., Glebuvienė V. S., Valantinas A., Sičiūnienė V. (2015). *Ikimokyklinio ugdymo turinio programų rengimo metodinės rekomendacijos*. ŠMM Švietimo aprūpinimo centras
10. Montvilaitė S. Mazolevskienė A., Monkevičienė O. (2011). Koks bendravimas su šeima tėvams yra patrauklus. *Metodinis leidinys priešmokyklinio ugdymo pedagogams.* Vilnius: Ugdymo plėtotės centras
11. Valantinas A. (2011). Ikimokyklinis ugdymas: ką apie jo poveikį vaiko raidai sako tyrimų duomenys? *Trumpa švietimo problemos analizė* Nr. 4 (54)
12. Valantinas A. (2015). Kaip bendradarbiauti su tėvais ir kitais ugdytojais siekiant vaiko ugdymosi pažangos. *Ikimokyklinio ugdymo metodinės rekomendacijos.* Vilnius: ŠMM Švietimo aprūpinimo centras
13. Valantinas V. (2014). *Kodėl tėvai ir pedagogai nesusikalba: bendradarbiavimą stabdantys veiksniai.* Prieiga per internetą: <<http://www.delfi.lt/gyvenimas/namai_ir_seima/kodel-tevai-ir-pedagogai-nesusikalba-bendradarbiavima-stabdantys-veiksniai.d?id=64453510>>
14. Valatkienė S. (2005). Visuminio ugdymo problema naujosios pedagogikos teorijoje ir praktikoje Acta Paedagocilca Vilnensia. Nr. 15, p. 112 - 119
15. Bružienė M., Čepienė R. ir kt. *Vaiko asmenybės ugdymas ikimokyklinėje įstaigoje (metodikos metmenys)*. Klaipėda, 1997.
16. Dodge D. T., Rudick S., Berke K. (2008). *Ankstyvojo amžiaus vaikų kūrybiškumo ugdymas.* Vilnius: Presvika.
17. Dodge D. T., Colker L. J., Heroman C. (2007). *Ikimokyklinio amžiaus vaikų kūrybiškumo ugdymas*. Vilnius: Presvika.
18. Grinevičienė N. (2002).*Vaikystės žaidimai.* Kaunas: Šviesa.
19. Katinienė, A. (1998).*Vaiko muzikinės kultūros ugdymas darželyje*. Vilnius: Kronta.
20. Lietuvos Respublikos švietimo įstatymas (Žin., 1991, Nr. 23-593; 2003, Nr.63-2853).
21. Lietuvos Respublikos seimo 2013 m. gruodžio 23 d. nutarimas Nr. XII-745. Valstybinė švietimo 2013 –2022 metų strategija.
22. Lietuvos Respublikos seimo 2003 m. gegužės 20 d. nutarimu Nr. IX – 1569 patvirtinta Vaiko gerovės valstybės politikos koncepcija (Žin., 2003,Nr. 52-2316).
23. Monkevičienė O. (2003). *Ankstyvojo ugdymo vadovas.* Vilnius: Minklės leidyba.
24. Monkevičienė O. (1991). *Kompleksinis ugdymas ikimokyklinėje įstaigoje:* Straipsnių rinkinys. Kaunas: Šviesa.
25. Rauckis J., Drungelienė D. (2003). *Ankstyvojo amžiaus vaikų kūno kultūros programa ir metodinės rekomendacijos*. Vilnius: Kronta.
26. Rimkienė R. (2004). *Ugdytojų veiklos gairės*. Vilnius: Švietimo aprūpinimo centras.
27. Sciller P., Bryant T. (2004). *Vertybių knyga*. Kaunas: Šviesa.
28. Kuginytė-Arlauskienė I., Neifachas S. (2011). *Į vaiką orientuotas ugdymas.* Prieiga per internetą: < http://www.ikimokyklinis.lt/index.php/straipsniai/bendri-straipsniai/i-vaika-orientuotas-ugdymas/2821>

1 PRIEDAS

**PIRMASIS VAIKO PASIEKIMŲ VERTINIMAS**

**Grupės pavadinimas: Data:**

**Vaiko vardas, pavardė**

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| 7 |  |  |  |  |  |  |  |  |  |  |  |  |  |  |  |  |  |  |
| 6 |  |  |  |  |  |  |  |  |  |  |  |  |  |  |  |  |  |  |
| 5 |  |  |  |  |  |  |  |  |  |  |  |  |  |  |  |  |  |  |
| 4 |  |  |  |  |  |  |  |  |  |  |  |  |  |  |  |  |  |  |
| 3 |  |  |  |  |  |  |  |  |  |  |  |  |  |  |  |  |  |  |
| 2 |  |  |  |  |  |  |  |  |  |  |  |  |  |  |  |  |  |  |
| 1 |  |  |  |  |  |  |  |  |  |  |  |  |  |  |  |  |  |  |

1.Kasdieninio gyvenimo įgūdžiai; 2. Fizinis aktyvumas; 3. Emocijų suvokimas ir raiška; 4. Savireguliacija ir savikontrolė; 5. Savivoka ir savigarba; 6. Santykiai su suaugusiaisiais; 7. Santykiai su bendraamžiais; 8. Sakytinė kalba; 9. Rašytinė kalba; 10. Aplinkos pažinimas; 11. Skaičiavimas ir matavimas; 12. Meninė raiška; 13. Estetinis suvokimas; 14. Iniciatyvumas ir atkaklumas; 15. Tyrinėjimas; 16. Problemų sprendimas; 17. Kūrybiškumas; 18. Mokėjimas mokytis.

**Vaiko ugdymo gairės**

**Pedagogo vardas, pavardė**